text:
Mu minsi ishize nibwo mu itorero ry’ADEPR ubuyobozi bwafashe icyemezo cyo gushyira mu kiruhuko z’izabukuru abapasiteri bari batarageza kumyaka amategeko y’umurimo mu Rwanda iteganya ngo byakonzwe hagamijwe kubafasha kuzajya babona imperekeza itubutse ibintu banenga cyane.
Hashize igihe muri iri torero havutse komite yitwaga NZAHURA TORERO, yari ifite intego yo gukosora ibikorwa byinshi bitari byiza byakorwaga na Komite yari iyobowe na SIBOMANA Jean ndetse na RWAGASANA Tom, bikaba bigaragara ko niba ntagikozwe n’inzego zibifitiye ngo hashobora kuvuka undi mutwe uharanira ko akavuyo kari kurangwa mu Itorero kashiramo kuko Komite yagiyeho iyobowe na KARURANGA Ephrem ndetse na KARANGWA John nta na kimwe ngo yakemuye ahubwo yongeye ibibabazo mu bana b’abanyarwanda nk’uko bamwe mu bakristo babivuga.
Komite ya Karuranga Ephrem abenshi bari bitezeho ko izakora byinshi kandi byiza,kugeza ubu ngo iri kurangwa na byinshi kandi ngo bibi.
Ubwo yatorwaga icyintu yakoze uwo munsi yahise ihagarika abashumba 6 ibashyira mu kiruhuko cy’izabukuru bagendeye ku myaka 60,mu gihe amategeko agenga Umurimo mu Rwanda n’amategeko ngenga mikorere y’Itorero rya Pentecote ryo mu Rwanda ADEPR nkuko yasohotse mu Igazeti ya Leta umwaka 2013 Nomero 34 ku ngingo ya 34 avuga ko umuntu uhabwa ikiruhuko cy’izabukuru aba yujuje imyaka 65.
- Abasengeye abayobozi ba ADEPR bamwe muri bo barabirukanye bitwaje ikiruhuko cy’izabukuru
Haje kumenyekana ko hari nabatujuje iyo myaka 60 mubo bashyize mu kiruhuko cy’izabukuru. Ibyo ngo byababaje abakristo benshi, abashumba benshi n’abanyarwanda muri rusange kuko abari bitezweho gukemura ibibazo aribo batangiye kubitera.
Umwe mubo bahaye ikiruhuko cy’izabukuru atarageza kumyaka 60 waganiriye n’umubavu tutari buze tutangaza amazina ye kumpamvu z’umutekano we, yavuze ko ababaye kandi yifuza ko byahagararira aho ntibizongere gukorwa kuko ngo bitanga umwuka mubi mu banyetorero n’abanyarwanda muri rusange.
Yagize ati, "Amategeko agenga abakozi byo ntibiyakurikije ariko wenda bikurikije aya ADEPR sinzi aho babivana sinarebye mu bitabo ngo ngusobanurire neza gusa byarantunguye nanjye narinziko nzagera mu myaka mirongwitandatu n’itanu nanjye ngasezererwa ariko siko byagenze"
Yakomeje avuga ko bibabaje ko ngo byahagarara ntibikomeze gukorwa kuko bibabaza benshi barimo abandi bashumba abanyarwanda muri rusange n’abanyetorero baba babibona.
Kugeza ubu amakuru tugikurikirana neza ngo ubuyobozi bukuru bufite Komisiyoneri mukuru wa abayobozi ba ADEPR SEBADENDE ngo yakiriye Miliyoni eshanu kuri buri mwanya kugirango abo biswe abasaza basimburwe [inzego zibishizwe zabikurikirana].
Ayamakuru ariko avugwa kuri Sebadenge arayahakana akavuga ko ari ibihuha by’abamwanga kandi ko atabikora ngo mu rurembo ayoboye nta muntu numwe wigeze ahabwa ikiruhuko k’izabukuru.
Rev Pasiteri SEBADENDE Kuri ubu uyobora ururembo ry’Iburengerazuba, aganira n’umubavu yavuze ko abahawe ikiruhuko cy’izabukuru ubuyobozi bwarebye bugasanga bari bakwiye kukijyamo ngo kuko bari kuzakijyamo ngo bara hawe kuyobora umudugudu bityo ngo ubwiteganyirize bwabo bukagabanyuka ngo we ntakibazo abibonamo kuko ngo mubahawe ikiruhuko ntanumwe wabihakanye.
Yagize ati, " Ndarahiye Imana yo mu ijuru ntamushumba numwe wo mu rurembo nyobora wagiye mu kiruhuko cy’izabukuru, ntawuhari ntanumwe, ntawe nzi, uwajyayo ninjye waba munjyanye ntarapolo ndatanga y’umuntu n’umwe n’uwagenda ninjye waba mutanze kandi ntawe ndatanga."
Abakristo barasa ko byahagarara ngo ibi bidahagaze byatanga isura mbi cyane kuko ubuhari n’abandi ngo bari kwirukanywa muri ADEPR muribuka ko mu minsi yashize uwitwa ZIGIRINSHUTI Michel yirukanywe ,ndetse no mu bigo by’amashuli kakaba kagezemo, ngo ntibashaka umuntu wese uvuga ukuri ngo, nta munyakuri ukewe muri ADEPR.
Ubwo twateguraga iyi nkuru twashatse kumenya icyo ubuyobozi bwa ADEPR kurwego rw’igihugu bubivugaho duhamagara umuvugiri Rev Pasiteri Karuranga Ephrem inshuro 5 ntiyafata telephone tukazagerageza ubutaha munkuru itaha tukazababwira icyo babivugaho.
Kuba komite nshya yarahawe ubuyobozi, benshi mu bayoboke ba ADEPR bari biteguye ko bagiye guhita basenya ako kanya ibintu byose byubatswe na Tom Rwagasana ndetse na Sibomana Jean ntibyakorwa. Ubu biravurwa ko hagiye gutangira umunte mushya ugamije kugaragaza ibindi bibazo ngo byazanywe n’aba bayobozi bashya bari bitezweho gusubiza ibintu kumurongo.
By Nsengimana Theoneste
ntabwo ADEPR yakwisenya nibibazo bamazemo iminsi mbina nje arinzira ziri guharurwa kugirango umurimo ungende neza
ADEPR ni ikiryabarezi
IKIBAZO ABA BAYOBOZI BAFITE NI UKO ABAKRISTO ATARI BO BABASHYIRAHO BITYO BAGAKORA IBYO BISHAKIYE BUMVAKO BAMAZE KUGERAHO NTA KINDI. IBI BINTU BYO GUKINIRA MU MITUNGO YABANYARWANDA BIGOMBA GUHAGARARA.MURAKOZE
Ahaaaa,,, umurimo ufite uwawutangije kandi niwe uzawurangiza.Buri wese yisuzume arebe ko ari kurufatiro RWA kristo.
Ahaaaa,,, umurimo ufite uwawutangije kandi niwe uzawurangiza.Buri wese yisuzume arebe ko ari kurufatiro RWA kristo.
Ahaaaa,,, umurimo ufite uwawutangije kandi niwe uzawurangiza.Buri wese yisuzume arebe ko ari kurufatiro RWA kristo.
Umushumba w,akarere,uwururembo,uwururembo wungirije Bose bamaze iki ?
V8 zabashumba bakuru nukuntu zinywa zibamariye iki?
Nugusahura itorero
abayobozi bafite ikibazo gikomeye
Mukuru wanjye ni umushumba was paruwasi umuryango warateranye umusaba ko yaba maso kuko basgobora kuba bibeshya ko bari gukorera Imana naho bari gukorera ibisambo
Nonese insengero muri iyi minsi zarafunzwe ariko icyabashishikazaga nukubaza ngo batuye angahe ? nge ndatanga inama ? Ubundi se amaturo ajya he he? Ntibakwiriye kubafungira inswngero mutura kuki Ku midugudu yanyu badasiga ayo gufasha insengero? Kuki ntayafasha abakene? Nimube maso mwikosore.amaturo muyafashishe anabakene .
Kuko mubeshyera abayobozi bacu nonese koko iryo kosa barikora? Amtegeko se arabyemera? Baramutse barabikoze baba ntamategeko bazi.
Ariko ntekerezako Karuranga atabikora nge ndamuzi I rwamagana ari rwiyemezamirimo uretse ko yikundira ifaranga naho azi gushishoza,ariko niba baramuteretse izo miliyoni ubwo nyine named murabyumva
Kuri Adept biragaragara ko hakiri ibibazo bitoroshye nonese abantu bagifite ivanguramyaka niba koko barafashe bamwe bakabita abasaza hakaba hakirimo abo banganya imyaka cg hakaba hari itegeko batuvahurije ababikoze bakurikiranywe kd bavihanirwe
Ayii uku nanje simpaye mvugarumwe nababagabo none ga vagenzi bacu ko babirukanye twebwe nikizere ki?
Mwaramutse jyewe rero icyonasaba nyobozi nuko yakora iyobwabaga bagaha abobasezerewe ibyobasaba nubwo bigoye hanyuma bakihutira gukemura ibibazo byinsengero zifunze kuko ninyinshi kd nizo zatangaga ubwibushobozi bwamafaranga ikindi barebe kurabobantu bagiye birukanwa binyuranyije namategeko babashakire ahandi bakorera ayomagambo yubusambo avugwa mwitorero ashiremo uretseko uzajyaho wese ntazabura kurya kuko iritorero rifite ubutunzi bwinshi
umurimo n’uw’Imana mwesw murapha ubusa muca Imanza muukore ibibareba kuko simwe muzabazwa ibyabo
Ni hatari nyamara tuzifuza Samuel
WOWE pasteur JYA WITURIZA KUKO BIGARAGARAKO NTA MAKURU UBA UFITE WOWE UMUNSI WAMENYE SEBADENDE ARI MUNTU KI UZAMBWIRA
WOWE pasteur JYA WITURIZA KUKO BIGARAGARAKO NTA MAKURU UBA UFITE WOWE UMUNSI WAMENYE SEBADENDE ARI MUNTU KI UZAMBWIRA
Iri torero ni ryiza pe, ariko nanga inda zaba bitwa ko bariyoboye, narumiwe urusengero rwacu I nyagatare barenda kurufunga kubera kutuzuza ibisabwa ariko ejo bundi ngo Sebadende ngo arashaka za miliyari zo kubaka amazu yo kubamo I rwamagana ngo ni ururembo , uyoboye paruwasi witwa Rwacyiza nawe ngo arashaka amafaranga yo gusana paruwasi ukibaza uyu muyoboke w’iri torero azahumekerahe kandi ntamukene ugifashwa muri iri torero n’uzanye ibishyimbo ago kubiha uwaburaye barabigurisha ngo nukongera budget, Yesu yaravuze ngo idini ry"ukuri ni iryita Ku bakene imfubyi n"abapfakazi rwose nanjye ndabona iyi nyobozi ntacyo yakemuye abantu batinyuka kwaka izo budget zabo babona insengero zigiye gufungwa, muri paruwasi ya nyagatare ho umukirisito ategetswe gutura 500Frw Ku cyumweru, abakozi no babishyuza 1/10 nkaho babarihiye amashuli yewe mutabare itorero, bibaye byiza President wacu azoheteze audit muri iri torero cg aba bayobozi bazatumizweho na PAC bajye gutanga ibisobanura ayamafrws bonona ni umutungo w’abanyarwanda murakoze
Iri torero ni ryiza pe, ariko nanga inda zaba bitwa ko bariyoboye, narumiwe urusengero rwacu I nyagatare barenda kurufunga kubera kutuzuza ibisabwa ariko ejo bundi ngo Sebadende ngo arashaka za miliyari zo kubaka amazu yo kubamo I rwamagana ngo ni ururembo , uyoboye paruwasi witwa Rwacyiza nawe ngo arashaka amafaranga yo gusana paruwasi ukibaza uyu muyoboke w’iri torero azahumekerahe kandi ntamukene ugifashwa muri iri torero n’uzanye ibishyimbo ago kubiha uwaburaye barabigurisha ngo nukongera budget, Yesu yaravuze ngo idini ry"ukuri ni iryita Ku bakene imfubyi n"abapfakazi rwose nanjye ndabona iyi nyobozi ntacyo yakemuye abantu batinyuka kwaka izo budget zabo babona insengero zigiye gufungwa, muri paruwasi ya nyagatare ho umukirisito ategetswe gutura 500Frw Ku cyumweru, abakozi no babishyuza 1/10 nkaho babarihiye amashuli yewe mutabare itorero, bibaye byiza President wacu azoheteze audit muri iri torero cg aba bayobozi bazatumizweho na PAC bajye gutanga ibisobanura ayamafrws bonona ni umutungo w’abanyarwanda murakoze
Jye mbona ibyo murikuvuga ntabwo arikibazo kuko abobose muvuga nimpamvu,yakazi surukundo rwumurimo,nonese ibyo kubaha pention Bitwayiki ko Umurimo ukomeje ?ntamukristo bahaga kumushahara .icyo batangaga nijambo ryimana kdi baracyarifite ,icyishe Byose namafranga kdi barahira kuzakora batagamije inyungu.
Kujya mu Ijuru twese duhirimbanira bizaturuka ku murimo myiza twakoze Bitwaza into baribyo rero mureke mubacira imanza kubera ko hari uzabacira imanza amaze kubitegereza mu mitima yabo ubu twe tugize icyo tubavugaho twaba twirengaguje ko nyiri umurimo ahari kandi buri wese yisuzume kugirango yiyeze ataza kugushwa n’inshingano itari iye ( Imana byose izabishyira ahabona)
Kujya mu Ijuru twese duhirimbanira bizaturuka ku murimo myiza twakoze Bitwaza into baribyo rero mureke mubacira imanza kubera ko hari uzabacira imanza amaze kubitegereza mu mitima yabo ubu twe tugize icyo tubavugaho twaba twirengaguje ko nyiri umurimo ahari kandi buri wese yisuzume kugirango yiyeze ataza kugushwa n’inshingano itari iye ( Imana byose izabishyira ahabona)
si waba wansengeye ngo nkwirukane,namwe muzareba iherezo ry’aba bagabo.
bene data tuvugishe ukuli aba bantu ntibazi iby’itorero
Imana niyo yonyine izaturengera gusa nanjye sinemeranya nabo ibyo bakoze
si waba wansengeye ngo nkwirukane,namwe muzareba iherezo ry’aba bagabo.
bene data tuvugishe ukuli aba bantu ntibazi iby’itorero
Imana niyo yonyine izaturengera gusa nanjye sinemeranya nabo ibyo bakoze
Imana nyirumurimo izabitunganya kuko ntawaruziko na Tom yavaho nankotaye yamugi abiri gusa mbona Karangwa na secretaire wiwe arabahanga izonzira zifutamye simbonako bazazemera kuko mbona bakigira umwuka wera ariko ibyobibazo nibagerageze kubihindura cyane cyane bakore mutation zabashumba buturere nindembo ahobibaye ngombwa bamanurwe muntera bizashira kuko amajyaruguru nuburengerazuba hariyo ibibazo byinshi byokwigana ubushishozi
Ark buriya umuyobozi mwiza agaragarira no mumisubirize nkawe sebadende urinda kuvugako abo mwirukanye bazagera mu myaka 65 bayobora imidugudu ushingiye kuki icyakubwirako bashobora no kuyigeramo bafite ibitekerezo birenze ibyawe kure mugabe ko yayoboye igihugu kugera ku myaka 90 wabonye nubwo yavuyeho atarafite ibitekerezo bizima byo kuyobora Zimbabwe mwaretse ibintu byinda nini mukava murizo ruswa muhoramo byakwanga itorero mukayirekera abantu bayoborwa n’umwuka wera bakorera imana by’ukuri gusa mfite ikizere Ko imana iriho kandi itorero ryacu izariha abayobozi bayoborwa n’umwuka wera batarangwa na ruswa vuba aha bidatinze
Wowe Pascal gutoteza ntabwo uzi icyo bisobanura? Wise umwana uramuzi uretse gupfa kuvuga? Cyangwa uri umuhungu wa commissioner sebadende? Niba munaziranye umugire inama naho ubundi gukomeza gutoteza abana b’u Rwanda ntibizamuhira. Njye mbona umwana ari wowe uhakana ibyo utanafitiye amakuru rwose.nibura se icyo yavuze utemera ni iki ngo baguhe ibihamya? Mujye muvugisha ukuri niba mushaka ko ADEPR ikira
Ese utabona ibirigukorerwa Muri Adept ninde?ukuri kwarabuze nabagiyeho ntacyo barusha abavuyeho genda Adept wahuye ningora ne
hhhh ariko ibaze itorero riyobowe na karuranga akungirizwa na karangwa bafite aba regional barimo sebadende wagizwe regional ataramara nimyaka ibiri basi ari umupastori hahaha ntahandi haba ibintu nkibyo gusa akabi gasekwa nka keza ntakundi.
Nisubirize uwiyise pasteur niko Sebadende ubundi uramuzi?? Cq uri nawe nyirubwite ntawamenya uzajye mumajyaruguru ubaze abachristo baho ibyo we na rev.karuranga bakihayobora ibyo bahakoreye batwitangisha ngo barashaka ko urembo rw’amajyaruguru narwo rwagira hotel yarwo barangiza bakayanyereza yose ibyo nukuri waza ukabyirebera naho iby’inka yasebeje gahunda ya leta abeshya ko hatanzwe inka nyamara aribinyoma arizo batiye abaturage ibyo nabyo uzaze ubyibarize niba ugirango ndabeshya adepr ntabayobozi igifite haba rev.karuranga cq rev.karangwa umwungirije bose ntabwo arabagabo bahamye bokuyobora itorero nka adepr ark ntanuwabarenganya kuko bashizweho mw’itekinika ntawabatoye ibyo nshaka kuvuga abachristo ba adepr barabyumva neza hhhh.
Imana idutabare! Irengere umurimo wayo!
Utarasenze byararangiye niba gusenga ari ukuba umunyetorero, ubu life ni revenue muri domains zose; ntimukitiranye business opportunities.
Utarasenze byararangiye niba gusenga ari ukuba umunyetorero, ubu life ni revenue muri domains zose; ntimukitiranye business opportunities.
Mana we, ubu se uyu mwana wanditse iyi nkuru ntiyakabije ko ijambo ryitwa GUTOTEZA riremereye?!
GUTOTEZA hakubiyemo byinshi ariko yavuze kimwe cyo gushyira abantu mu zabukuru batarageza ku myaka
Ariko simpamya ko amategeko agenga umurimo mu Rwanda n’abahagarariye abakozi bananirwa gukemura
iby’abatanyuzwe. Itangazamakuru ni ryiza ariko iyo rikoreshejwe neza. Tujye twirinda amarangamutima mu mwuga.
Bene data, muhumire kdi mukomere kuko ahari umwuka wera na Satani ahagera amajanja, birumvikana ko nubwo bitoroshye Imana yo irabizi, abantu bavuga Imana igakora.
Mwigira abantu ngo buzura umwuka ariko mbona mwuzuye umururumba gusa.Nta torero riyobowe n’umwuka w’Imana ryakumvikanamo amatiku nkayo.yesu yavuze ko tuzabamenyera ku mbuto bera.nimwe muvugwa muri 2timoteyo3:5.aho havuga ko abantu muminsi y’imperuka bari kuba bafite ishusho yo kwera ariko bahakana imbaraga zako.
Ukuli guca muziko ntigushya,ntabwo mwayobora itirero mudafite ubwenge mutazi namategeko ntayo muzi muje guteza akavuyo mu bashumba bacu ndetse no mu bakristo .
Ariko se nshuti zumusaraba uretsegusenga tukabiharira imana nahubundi ntibyoroshye pe nawe wakumvagute itegeko rireba bamwe abandi bakabareka jyewe icyombona nibagerageze kuva mumarangamutima bakorere imana nkabazabazwa nayo icyoyabaragije
Erega mube maso bene nonese mubyikuri niba abayobozi bacu batazi namategeko bazageza he itorero,ntanagito kandi system ya Sibomana ba Tom igikomeje kandi ntanicyo izakemura muze dufatanyirize hamwe dutange ibitekerezo byakubaka naho bariya no bagaragaye
@pasteur, wowe uvugako SEBADENDE ari muzima ubikurahe? Ubuse uwitwa MURAGWABUGABO gratien yasinyiwe na ADEPR maze ahabwa ikigo cya GSGIHUNDWE nyuma SEBADENDE afata ruswa ikigo agiha undi, ubwose ubonye ibaruwa afite ariko akaba atayobora wajyahe? Wowe nta bugome bwa SEBADENDE uramenya sha
hahaha muransetsa iyo muvuga ibya karuranga na karangwa umwungirije nkurugero nuko nta audite yigeze ikorwa mururembo rwa adepr uganda aho karangwa yayoboraga mbere yo kugirwa umuvugizi w’ungirije muvuga Tom?? ho abantu bakumirwa (niho nasengeraga ndavuga ibintu nzi) nawe yatwakaga amafrw menshi akayanyereza ikindi muzarebe yahise yitura pst.jack amuha ururembo rw’amajyaruguru kuko ariwe waruzi amakosa yose bakoranye mubugande ntaho ibya karuranga Imana niyo izi amafaranga yose yahaye mitsindo namugenzi we ngo barekere kuvuga amakosa ye uzarebe ko arinduru akigenda ateza mubitangazamakuru (Mitsindo) Birababaje kubona basigaye bafata amaturo yakabaye yubaka itorero bakayatangamo ruswa maze bagahagarika abashumba bose babonaga bazababangamira murayo mafuti butwaje imyaka nyamara bwizwi naburumwe ko harabandi batahaye iyo pension kdi bo banarengeje 60ans nkurugero rev.Karisa-rev.Ruyenzi nabandi Nzabandora.
Ubu buyozi bwa ADEPR bufite ikibazo gikomeye
@ashimwe. uhagarariye bande ko wivuga mu bwinshi?urenganyijwe yagiye mu nkiko ko zihari akarenganurwa?
Imana izatunganya itorero ryayo muhumure
Imana izatunganya itorero ryayo muhumure
Ntampinduka yagerwaho nonese abimitswe NA Tom. Abuturere namaparuwase muzinzira banyuragamo money. nibobakiri kubuyobozi abaharaniye impinduka bigijweyo abize nabob ntajambo Nome se murunva Impindula zanyurahe?
Andika Hanno .
Ubundi se murarinda mwivovota ayo madini mu
rimo abamariye iki?
Yesu aza kwisi ko hari amadini hari na rimwe yagiyemo
ahubwo abo bapasiteri banyu ntibazi kubakandamiza cyangwa ntimuziko Adepr yitwa Association
Muraho bene data amakosa ntabwo ari mu torero ry’ Imana kuko itorero ni rizima
Ikindi ntuko ikibazo kiri mu Dini.
Hari umushumba nukuri yaragowe ngo ni Comisioneli rwose ntimukubahuke abakozi b’Imana
Umwaka ushize kubya Tom bamubeshyeranga ngo yatwaye Inka za rubanda biragira nta cyaha kimuhamye
None no kuri Manda ya Karuranga ngo mu mwite Comisiyoneli .
Harebwe N’ibindi Bibazo Biri Nw’itorero Umurimo W’imana Bawitondere.
Tubabajwe cyane n abashumba bacu twakundaga birukanywe bidakurikije amategeko iyi komite nta cyizere tuyifitiye


c: text/html

text:
Iyi nyandiko yaciye bwa mbere kuri Shikama kuri 11/1/2014
Muri amahoro?
Reka nse nkubibwiraho gato ariko bitari 100% kugirango ntinyuramo. Ibimbitewe n’ibibazo bamwe bajya bibaza kuwo naba ndiwe, ariko igihe kizagera wenda menyekane ntawamenya.
Ndi umunyarwanda w’umunyenduga w’umututsi utavangiye, nk’aba imfubyi ya Jenoside n’imfubyi ya RPF muri gahunda yayo ya Fanyiziya(nshatse kuvugako inshuti zanjye nyinshi mugisirikare zishwe n’abacu ubwacu).
Ndi umusirikare wa RDF , ninjiye muri 1992 (ukwezi n’ibanga) . Kubera ubunajua, kuba clever kw’abanyendunga cyane cyane b’Abatutsi, no kuba naravugaga ikinyarwanda neza cyane, igiswayile, n’igifaransa ngerageza kandi nkaba narimfite n’abenshi mu muryango binjiye munkotanyi kuva 1991, l’intégration ntiyangoye nagato, bituma mba no muri services zimwe na zimwe nziza.
Narokotse urugamba rw’amasasu :
Kuba narashoboye kumenyana no gukundwa nabari ba commanders, byatumye jye n’abandi nk’anjye tugirirwa ikizere cyo gukora akazi ko kurekinga (kujya gutata umwanzi mbere y’uko mutera), kuvayo twagombaga kujyana n’abari kwadivasinga kugirango tubayobore munzira . Urumva ko akazi twakoraga karimo risques nyinshi kuko iyo utatahurwaga n’umwanzi ngo akotse uri muzima (dore ko twagomabaga kumenya byose birimo imbunda nini aho ziherereye, abayobozi, ubulinzi na patrouille igihe bibera), urufaya rwa mbere rw’umwanzi niwowe rwabanzirizagaho nyine kuko wabaga ugenda werekana inzira. Ariko naje kugira amahirwe iya 04 Nyakanga mba ndi mutaraga.
Aka kazi katumye ndangiza intambara mfite ipeti rya kaporali ariko ntinyitse cyane kubera abayobozi bakuru nabaga nziranye nabo(akenshi nibo bampaga mission). Kuko Ba Col Musitu, ba Afande Kayumba, Ba Nyamurangwa, Rwahama(warutinyitse cyane ariko nkamwisanzuraho), ba Major Katabarwa, ba Capiteni Kazungu, ba Lt Col Ibingira, Kazintwari Kadhafi, ba Major Kazura, ba Capitain Gakanzu, ba Lt col Nzaramba muri 7th battalion hamwe na ba Major Gashaija, Major Kigofero……ni abantu twasabanaga kuburyo utaruzi ipeti ryanjye atashidikanyaga ko ndi senior officer(kuva kuri Major kuzamura).
Narokotse Jenoside yariri gukorwa mu gihugu imbere :
Muribuka ko Jenoside itangira, mugihugu imbere twaridufitemo abasirikare benshi , nanjye narimbarimo. Harahantu (ntavuze kuko nshobora gutahurwa), twafashe n’abaturage twikoreye amasaka nanjye nikoreye ibirago nambaye n’igipira cyacitsaguritse(nsa nezaneza nka zampunzi zavaga nyacyonga), umutype twarikumwe tugeze kuri bariyeri y’interahamwe, batubwira kwitambuwa bamuheraho, maze ikinyarwanda ntiyakivuga neza(yariyaravuye Uganda) ubwo batangira kudusaka, kuko mubirago twaritwikoreye harimo imbunda nyine murabyumva, twabonye ko kabaye dushaka gutangira urugamba ariko nyine It was too late, mugenzi wanjye babashije kumwica bituma nshobora gucika ntangira inzira y’umusaraba nk’abandi Batutsi, kuko nabaye mucyo bise ubuzima bubi utakwiyumvisha kugeza ngarutse mubacu.
Ukuzamuka mu mapeti na appointments (intera mu kazi) :
Aba bazi system y’icyama, baribuka ko maneko nyinshi zakoreshejwe mukurekirita imbere mugihugu , bari abahutu bahabwaga amafaranga menshi. Intambara irangiye, abo bahutu bagombaga kwicwa kugirango amabanga atazajya hanze(ntibari bagikenewe muri system). Imyanya bari bafite yabaga ikomeye kuko yabaga ari iyubutasi munzego zitandukanye. Ubwo rero bagombaga gusimbuzwa abandi (bamaze igihe bategurwa). Muri abo bagombaga gufata iyo myanya, bagombaga kuba barakoze course(guhabwa inyigisho) y’ubutasi kandi bakaba bafite na experience muri ako kazi, nanone bakaba bafite bakibamba hejuru babapangira. Nguko niba mubyibuka neza, uburyo 1995 na 1996, amakaporali namwe mumaserija yahise akubitwa amasuriyetona namalieutenant igitaraganya kugirango bamwe bahite bajya Congo kuko hari imyiteguro yo kuyitera( Major Gumisiriza yari yamaze kugerayo gutata).
Ayo mahirwe nanjye ntiyancitse kuko yaransekeye. Nyuma gato, haje kuba gahunda yo kongera ubumenyi kuri bamwe (cyane cyane za maneko). Nibwo hahise habaho gahunda yo kohereza bamwe gukomeza za Kaminuza n’amashuli yisumbuye, abandi bagaragaragaho ko ari abahanga koko mukazi , bagiye bapangirwa amacourses(soma ikosi) mubihugu bimwe na bimwe nka zaa Korea, USA, China, Cuba, Kenya, South Africa nahandi. Aho naho sinacikanwe kuko ibyangombwa byose narimbyunjuje.
NB: Ubuhanga mukazi mvuze hejuru, ni ukuba warigaraje nk’uko nigaragaje, ukongeraho ko aho wagiye ucahose, igikorwa cyo kwica Abahutu cyaba cyarakozwe neza(hari abari bashinzwe kubikurikirana bahora kuri signal batangariza abohejuru abantu babaye indatwa cyangwa intwali mukwica, si vous voulez!
Imirimo nakomeje gukora n’uburyo nagiye nzamurwa, byampaye kumenyana n’abantu hafi yabose bakomeye mu Rwanda, haba abasirikare, abapolisi, abacuruzi, abapoliticiens ndetse n’abanyamahanga (abashoramari nabadiplomates). Uko kumenyana n’abantu benshi kandi bakomeye, byiyongera kukazi nagiye nkora mfitemo n’uburambe, byatumye ngera no kubandi noneho bakomeye cyane kurushaho. Nguko uko nshobora kuba au courant yaka information kose kari muri circuit(naba ndimubutumwa hanze cyangwa ndi mugihugu, ibyinshi bingeraho).
Ariko ntimuhangayike ko naba nitanze kuko kugirango Kagame antahure cyangwa anyice, byamusaba gutumiza maneko ze zose ziri hanze, ba militaires attachés, bamwe mubakuru bamurinze hamwe n’abari munzego z’ubutasi imbere, hanyuma agashyira munzu agatwika. Nibwo naba mpfuye kuko abantu nkanjye turi benshi.
Kuvuga nugutaruka, impamvu nyamukuru mbibwiye n’impamvu mpora nandika nzabibagezaho mwibaruwa yanjye itaha mbagezaho gahunda dufitiye u Rwanda kuko harinabagomba kuzampa ibitekerezo ngomba kubibagerezaho. Hagataho murararikiwe kuko nzabagezaho ibisubizo kubibazo byinshi nkeka ko mwibaza, nka :
- U Rwanda ruzakomeza kuba akarima k’umuntu umwe gusa nagatsiko gato(wenda nanjye ndimo ariko ntshimiye)?
- Abantu bazakomeza kwicwa uruhondogo n’urusorongo?
- Abasirikare se, barishimye? Bafite imigambi ki?
- Urupfu rwa Col Karegeya n’abandi bamubanjirije, rubasigiye iki?
- Ese nibyo ko Abahutu bose bagomba guhonyorwa?
- Ese intambara zitagira gahunda zirashyigikiwe?
- FDLR, ingabo z’umwami n’iza Kayumba(nk’uko bihwihwiswa) twe abasirikare tuzivugaho iki?
- Ese iherezo ry’ibibazo u Rwanda rurimo, ni irihe, ryari se, gute se?
Ibi bibazo byose bifitiwe ibisubizo murarikiwe vuba cyane kandi n’ibisubizo byizweho n’abamwe mubafite ubumenyi nk’ubwanjye ndetse bishoboka ko bunarenze kuko bamwe muribo bagize uruhare mubumenyi mfite ubu.
Ntabwo ari ukwiyemera ko naba mfite ubumenyi, ahubwo nugushaka gushimangira ko ibyo mbagezaho ari ibyo kwizerwa, bifite umutwe n’ikibuno nk’uko abanyarwanda bamwe bajya babiteramo urwenya.
Mukomeze mugire amahoro y’Imana kandi mujye mwihanganira amakosa amwe namwe agaragara mumyandikire yanjye, akenshi biba bitewe n’umwanya muke utuma ntajya mwikosora. Kandi igihe mba ntabonetse , suko mba nabateye umugongo ahubwo mba ndi muzindi gahunda (hanze) zituma nshobora no kubagezaho messages kuko abenshi baziryamanye badafite aho kuzisohorera.
NB: Akazi dukora, ushobora no gufunga cyangwa kurema uruguma umuvandimwe wawe, kubera mission runaka ushaka kugeraho. Niyo mpamvu imvugo nyandagazi cyangwa kwigaragaza ukundi bitagombye kugira uwo bitangaza cyane cyangwa ngo bimutere ikibazo kuko biba bifite imvano ariko itari iyuburere buke. (Murabizi ko nabamwe muba Perezida bajya babashushanya igice cyo hasi bamugize imbeba, kandi ntagire icyo atwara uwabikoze. Hahahaaa!)
Mukomere cyane.
Paul Mbangurunuka, umwe mubafite gahunda yo kubohoza Abanyarwanda kandi biri sérieux.
PS/ Nkusi Yozefu
Muvandimwe P. Mbangurunuka, mbanje kukwihanganisha mu nzira y'umusaraba waciyemo wenda na n'ubu ukirimo. Nongeye kugushimira kandi kumva ko uri muri benshi bifuza ko Urwanda rwasubira iburyo maze abahutu, abatwa n'abatutsi bakabana neza mu mahoro. Turarikiye abantu bose bafite ibitekerezo nk'ibi byawe kubitugezaho kugirango rubanda ya giseseka bariya nita ba Ngofero abesnhi dukomokaho, bamenye ukuri ku bibazo bibaza kuva muri 1990 kugeza ubu. Nta makosa ari mu kinyarwanda wandika wigira ubwoba, ahubwo ibi biri mu bindi wagombaga kwishimira, kandi amakosa aramutse abayemo, nta shiti nzajya nyakosora mbere y'uko inyandiko yawe igera ku basomyi bacu.
Imana ikomeze ikurinde aho uri hose ariko niba uri mu gatsiko k'abicanyi nakugira inama yo kukavamo hakiri kare kuko amaraso yamenetse ni menshi cyane. Inkota igomba kwerekezwa k'uwohereza kwica inzirakarengane nta kundi byagenda.
Nkusi Yozefu
shikamaye.blogspot.no

robotstxt: allowed

filter: keep


text:
Ese birakwiye kwanika amagufa y’abacu bapfuye?
Mu minsi ishize havuzwe byinshi ku byerekeranye n’inzibutso za jenoside mu gihugu cyacu. Abantu benshi batangiye kwamagana ku mugaragaro umuco wo kwanika abacu bapfuye cyangwa kubafungira mu tubati aho kubashyingura mu cyubahiro nk’uko umuco wacu ubiteganya..
Hari umuntu witwa uherutse gutanga igitekerezo cye muri Forum. Njye cyaranshimishije cyane kuko cyanteye kwibaza birambuye ku muco wacu. Nsanze ari byiza ko nakigeza no kubandi, ubundi ushaka kubonamo isomo akaribonamo.
Yagize ati:
Ndabasuhuje !
Mu kinyarwanda gikuru, kirazira kwandalika, kwandagaza, kwotesha no kwanika uwapfuye. Mu muco twarazwe n’Ababyeyi, upfuye aba intwari, agatinywa, agaterekwa, agaterekerwa, akambazwa. Upfuye, arogoshwa, akuhagirwa, akambikwa, akabwirwa menshi aremereye, yo kumuherekeza iyo agiye, kugirango agende rwiza, kugirango ntajyane ingingimira, inzika se, cyangwa imijinya miremire byazatuma aza kuyogoza abazima asize i musozi. Upfuye arapfunywa, agapfunyikwa, agashyingurwa. Ubwo bakanywa amasubyo, bakirabura, bagasiba koko, bakagandaara, ntihagire uhinga, nta kimasa gicugita, ntawe ubaza umugore icyamukuye iwabo. Kugeza umunsi wo kwera ye.
Dore nk’aha Abakuru baraduhana bagira bati : Agapfúuye karapfúnyikwa áhó urúhú rw’iíntáre ruliíndwa imbeba
(ce qui est mort est emballé : pour preuve, la peau du lion est protégé contre les souris).
Uyu muhanano w’umugani uratubwira neza ko abapfuye buubahwa, n’ubwo baba barabaye abagome mu buzima bwabo. Nta kubihimuraho kundi, nta guhoora kundi kubareba. Nta mahuriro y’ibyo nabo. Uwapfuye rero, ntaba amatsiko y’indorerezi cyangwa abashinyaguzi, cyangwa ngo ahabwe amenyo y’abasetsi. Biravuga kandi na none ko uwapfuye aba yarenze intugunda n’amakimbirane yose y’abasigaye imusozi. Akaba atagomba gukoreshwa mu bikorwa ibyo ari byose byo guhoora cyangwa kwibutsa amakuba n’ubugizi bwa nabi yanyuzemo. Uwapfuye arigendera abe bakamuterekera akaruhuka. Akabikebanura akaruhukira mu mahoro burundu, bityo abo asize nabo bakaruhuka. Ubuzima bugakomeza.
Ntumbaze abemeje uyu mudeli wo kwanika impanga na za ruseke z’abacu icyabibateye. Havuzwe menshi, bivanze. Simbijyamo. Aliko icyo nakubwira kimwe, ni uko mu mitima y’abanyarwanda harimo intimba ndende. Icyo nakubwira kandi, ni uko nta muntu waba azi neza ko aya magufa ari ay’uwe ngo ayanike ukundi. Kuko biraremereye cyane, kandi kirazira.
Nyamara izi nzirakarengane twandagaje aka kageni zizaduhana zihanukiriye ! Ubu ni ubukunguzi bukomeye buzadukoraho aho aho bucyera.
Tugane Abakambwe baduhanure


text:
U Rwanda rwibutse Jenoside yakorewe Abayahudi
U Rwanda rwifatanyije na Isiraheli kwibuka Jenoside yakorewe Abayahudi, umuhango wabereye ku rwibutso rwa Gisozi, kuri uyu wa kabiri tariki 14 Gashyantare 2017.
Belaynesh Zevadia, Ambasaderi wa Isiraheli mu Rwanda, wanashyize indabo ku mva zo ku rwibutso rwa Kigali ruherereye ku Gisozi, yavuze ko Isiraheli n’u Rwanda bisangiye amateka atazigera yibagirana.
yagize ati "U Rwanda na Isiraheli bisangiye amateka ashaririye no kwiyubaka bihereye ku ivu, amahirwe ni uko ibyo bihugu byombi byashoboye kurenga ayo mateka bigatera imbere."
Prof. Daniel Gold, umwe mu barokotse Jenoside yakorewe Abayahudi, yasangije abitabiriye uyu muhango uburyo yayirokotse, nyuma akabasha no kwiyubaka. ati "Abana b’Abayahudi barenze miliyoni barishwe muri Holocaust. Biragoye kwiyumvisha aho Ubumuntu bw’abicanyi bwari bwagiye."
Jenoside y’Abayahudi izwi ku izina rya Holocaust, yabaye yagati y’umwaka w’i 1941 n’i 1945 mu gihe cy’intambara ya kabiri y’isi. ikozwe n’Abadage bari mu ishyaka ry’Abanazi. Ifatwa nka Jenoside ya mbere ku isi yaguyemo abantu benshi kandi ikoranywe ubugome ndengakamere.
Icyo gihe Adolf Hitler wari Perezida w’u Budage ni we wari ku isonga ryo kuyitegura, kubera urwango yari afitiye Abayahudi.
Dukurikire ukanda kuri Like
Ibitekerezo ( 1 )
Imana niyo yatumye abanyarwanda nabayahudi badashiraho Ku isi kandi niyo izaguma yubaka abakiriho niyo mpamvu tugomba kuyinambaho gusa mbabajwe nabagize uruhare muri genocide yaba iyabaye mu Rwanda ndetse niyakorewe abayahudi kuko nta mahoro bazigera bagira baba bakiriho baba barapfuye. never again in our country and all over the world. thx


text:
Urubyiruko rwize imyuga idashingiye ku buhinzi n’ubukorikori bunyuranye barakangurirwa kubyaza umusaruro amahirwe bagize, bagakora cyane bakiteza imbere kandi bakaba umusemburo w’impinduka nziza ziganisha ku mibereho myiza n’iterambere bahereye mu miryango yabo.
Ubu ni bumwe mu butumwa urubyiruko rw’abahungu n’abakobwa 30 bo mu Murenge wa Ruhango bashoje amahugurwa y’ibyumweru bibiri ku kuboha ibikapu byo guhahiramo no gutwaramo ibintu binyuranye bahawe kuri uyu wa gatatu tariki ya 2 Gicurasi 2018 ubwo ayo mahugurwa yasozwaga ku mugaragaro.
Iki gikorwa cyabereye mu Kigo cy’urubyiruko cya Ruhango (YEGO Ruhango Centre), kiyoborwa n’Umuyobozi w’Akarere w’agateganyo, Nkurunziza Jean Marie.
Umuyobozi w’Akarere yabwiye uru rubyiruko ati “Iyo umuntu agiye kubaka inzu ahera kuri fondasiyo, kandi iyo ashaka kubaka inzu ikomeye yubaka fondasiyo ikomeye. Namwe iyi nkunga ni fondasiyo muhawe kugira ngo mukomerezeho mugere ku iterambere”.
Kugira ngo kandi bazabashe kugera iterambere Igihugu kibifuriza, yabasabye kwishyira hamwe no gukorera hamwe igihe cyose, guhanga imirimo bahereye ku bumenyi bigishijwe n’amahirwe agaragara aho batuye, kujya inama no kugisha inama.
Yabibukije guhora bazirikana ko ari bo Igihugu cy’ejo gishingiyeho, bityo bakaba bagomba kugendera kure ibintu byose bishobora kwangiza ubuzima bwabo, nko gukoresha ibiybyabwenge, kwiyandarika, ubuzererezi, n’izindi ngeso mbi zose.
Ati “Muri abantu b’agaciro, ni yo mpamvu Igihugu gishyira imbaraga nyinshi mu kubitaho, kuko urubyiruko rutariho cyangwa rudafite ubuzima buzima ejo igihugu nticyazabaho”.
Yashoje abasaba guharanira iteka gutera intambwe igana imbere, bagahora bazirikana kuzagera ku rugero rwo gufasha abandi kuva mu kutishobora na bo bagatera imbere.
Mujawimana Epiphanie, Umuyobozi w’Umuryango ZOE Rwanda wafashije guhugura uru rubyiruko, nawe yabasabye kutaba ba “nyamwigendaho” ahubwo bagaharanira gukorera hamwe, kandi bagahora bibuka ko ibigaragara nk’ibibazo bishobora kubabera amahirwe babyazamo umusaruro wabafasha gukomeza gutera imbere.
Yabasabye kandi guhora bashakashaka kugera ku bikorwa bibyara umusaruro ubafasha gutera intambwe bava mu kiciro gito cy’imibereho n’ubukungu bajya mu cyisumbuye.
Umuhuzabikorwa w’Inama y’Igihugu y’Urubyiruko mu Karere, Munezero Alphonse, yabasabye guhora bashyize imbere kwihesha agaciro.
Umukozi w’Akarere ushinzwe iterambere ry’umurimo, Mukabadege Sarah Delphine, we yibukije uru rubyiruko kuzirinaka ko Igihugu gishyize imbere ikoranabuhanga maze abasaba gukora ariko banashakashaka uko bazagera ku ikoranabuhanga rituma bakora byinshi mu gihe gito.
Yabasabye kandi kugana ibigo by’imari n’amabanki kugira ngo bibafashe kubona inguzanyo zituma babasha gushyira mu bikorwa ibitekerezo by’imishinga yabo.
Ku ruhande rw’abahuguwe, Uwizeyamahoro Providence yijeje ubuyobozi ko inama n’impanuro bahawe bazabishyira mu bikorwa, ariko asaba ko bakomeza kwegerwa no kugirwa inama.
Mukaruzamba Hawa we avuga ko agiye gufatanya n’abandi muri Koperative, akitabira kuzigama ku buryo yizeye ko mu myaka mike azaba amaze gukora ibikorwa by’ingirakamaro kuri we n’abavandimwe be, dore ko ari uwa kabiri mu muryango w’abana batanu b’imfubyi. Ngo ni na wo mugambi wa Nyandwi Jean Paul w’imyaka 21 ukuriye umuryango w’abana barindwi barimo barumuna be na bishywa be.
Mushimiyimana Alice we ngo mu myaka itatu kuboha iki gikapu bizaba bimaze kumugeza ku ipikipiki ikora umurimo wo gutwara abagenzi.
Igiciro cy’ibikapu bibohwa n’uru rubyiruko kiri hagati y’amafaranga 1000 na 2000; mu kukiboha hifashishwa imigozi isa na pulasitiki ikorerwa muri SULFO Rwanda, ubusanzwe ikaba ikoreshwa mu guhambira ibicuruzwa binyuranye.
Kuva muri 2016, umuryango Zoe Rwanda ufasha mu buryo bunyuranye imiryango 852 ikennye yo mu kiciro cya mbere n’icya kabiri by’ubudehe yo mu Mirenge ya Ruhango, Ntongwe, Byimana na Mbuye.
Abagenerwabikorwa bawo bahabwa inyigisho zibakangurira kumenya ibibazo by’imiryango no gushaka inzira zo kubisohokamo, ukabafasha gutangira udushinga duto tubyara inyungu, kwiga imyuga iciriritse n’ubukorikori bifasha guhanga imirimo idashingiye ku buhinzi ibyara inyungu, kandi igaha abize imyuga ibikoresho byo gutangiza imishinga yabo.
Mu mwaka ushize hatanzwe ibikoresho ku bantu 69 bize imyuga iciriritse itandukanye, uyu mwaka 103 bakaba ari bo bazabihabwa.


text:
Yari amaze iminsi afite indirimbo yuje ubuhanga yise ‘Igisingizo’ yanditse afatanyije na Bamporiki Edouard. ‘Igisingizo’ hamwe n’izindi ndirimbo nshya Nirere Shanel ari gutunganya zizaba zigize album ya kabiri.
Nirere Shanel yabwiye IGIHE ko album ye ya kabiri ashaka ko izajya hanze ifite umwihariko aho indirimbo zose zizaba ziyigize zizaba zicuranzwe mu buryo bw’umwimerere[live recording] mu rwego rwo kurushaho guha abakunzi be umuziki wumvikanamo agashya.
Yagize ati “Muri uyu mwaka wa 2018 gahunda ni ukwegera abakunda ibihangano byanjye binyuze mu bitaramo nzakora no kubaririmbira mu buryo bw’imbona nkubone ‘muri live session’.”
Yongeyeho ati “Mu by’ibanze nshaka gukora mu gihe cya vuba harimo umushinga nifuza gukora EP[Extended Play] izaba ibumbiyeho indirimbo nk’eshanu mu gihe ngishakisha amikoro yo gukora album yose mu buryo bwa live.”
Nirere Shanel yatangiye gufata amajwi mu buryo bwa live indirimbo yifuza ko zizaba zigize album ye ya kabiri atarabonera izina, ubu yasohoye iyitwa ‘You don’t satisfy my soul’ yari aherutse no gusubiramo ‘Nakutaka’ na ‘Inkera’ nazo zicuranze gutya.
Uretse umuziki, Nirere Shanel yari aherutse no gukina muri filime yitwa ‘The Mercy of the Jungle’, ikubiyemo inkuru ishushanya urugendo rw’umusirikare w’u Rwanda [ukina witwa Xavier] watsinze urugamba nyuma akisanga mu ishyamba ryo muri Congo mu gice cyari cyuzuyemo abanzi.
Nirere Shanel ufatanya umuziki no gukina filime, yakunzwe cyane muri filme ebyiri arizo ‘Le Jour Où Dieu est Parti en Voyage (The Day God Walked Away) yasohotse mu 2008 hamwe na Long Coat mu 2009.
Yaherukaga gukora album yise ’Ndarota’ yari igizwe n’indirimbo zakunzwe cyane hambere, yayisohoye mu mwaka wa 2009.


text:
Urwenya-"Gihengeke mbone uko mpogosha,"
"Gihengeke mbone uko mpogosha,"
Umugore warutwite yagiye kwamuganga, muganga amaze kumusuzuma aramubwira ati "uzagaruke ejo wiyogoshe kuko bigaragara ko ushobora kubyara." Kubera ko atashoboraga kwiyogosha kubera inda, yabwiye umugabowe ati " mfasha unyogoshe " Umugabo ati "zana urwembe, nyamugore araruzana, umugabo n'umujinya mwinshi ageze mu mayasha abwira umugore ati "gihengeke mbone uko mpogosha," umugore ati "ese urumva nabishobora" ; umugabo ati "nge iyo niyogosha ubwanwa mpengeka umunwa wowe wunva nahabona nte."
Shyiraho Igitekerezo!
Subscribe to: Post Comments (Atom)


text:
Ibiganiro Abadepite bagirana n’abaturage mu tugari twose tugize Intara n’Umujyi wa Kigali bibafasha kumenya ibibazo bahura nabyo, kugira ngo bagirwe inama kandi n’inzego bireba zisabwe kubikemura burundu. Abadepite bazagira n’umwanya wo guhura n’ubuyobozi bw’inzego z’ibanze.
Izi ngendo zigamije kandi kwimakaza umuco wo guca akarengane; gushishikariza ababyeyi gushyira abana mu ishuri no kutabakuramo no gukomeza gukangurira abaturage guca burundu umwanda no kurwanya imirire mibi.
Izi ngendo zatangiriye mu tugari tugize Intara y’Amajyaruguru kugeza tariki ya 12 Nzeli 2016, Abadepite bazazikomereza mu Tugari tugize Intara y’Iburasirazuba kuva ku itariki ya 14 kugeza kuya 20 Nzeli 2016, bazazisoreze mu Tugari two mu Mujyi wa Kigali ku matariki ya 24 na 25 Nzeli 2016, n’iya 1 n’iya 2 Ukwakira 2016.
Izi ngendo z’Abadepite zije zikurikira izo bakoreye mu Tugari twose tugize Intara y’Iburengerazuba n’Intara y’Amajyepfo zakozwe mu kwezi kwa Kamena 2016.
Umutwe w’Abadepite, nk’urwego rugizwe n’abatowe n’abaturage kugira ngo babahagararire mu Nteko Ishinga Amategeko, washyizeho gahunda yo gusura abaturage mu rwego rwo gukurikirana uko politiki na gahunda za Leta zibagenerwa zibafasha kwiteza imbere mu by’ubukungu no kuzamura imibereho yabo, bityo n’Igihugu gitere imbere muri rusange.
Izi gahunda zikorwa mu rwego rwo kuzuza neza inshingano bahabwa n’Itegeko Ngenga n° 06/2006 ryo kuwa 15/02/2006 rigena imikorere y’Umutwe w’Abadepite mu Nteko Ishinga Amategeko nk’uko ryahinduwe kandi ryujujwe kugeza ubu, riteganya ko buri Mudepite afite inshingano yo gusura abaturage kugira ngo amenye ibibakorerwa n’ibyo bagezeho.


text:
UBUTUMWA BW’ UMUNSI – Nyuma y’ imyaka 6 mu kigeragezo cyo kutabyara yiyambaje isumba byose imuha urubyaro
Yanditswe na Imanishimwe Dieudonne November 1, 2017
Hari umugore washakanye n’umugabo, bamara imyaka itandatu atarasama kandi umugabo we yagiye kumushaka yifuza akana cyane. Mu gihe yari amaze imyaka mike ashatse, bashiki b’umugabo we ndetse n’abagore b’abagabo […]
Hari umugore washakanye n’umugabo, bamara imyaka itandatu atarasama kandi umugabo we yagiye kumushaka yifuza akana cyane. Mu gihe yari amaze imyaka mike ashatse, bashiki b’umugabo we ndetse n’abagore b’abagabo bavaga indimwe n’umugabo we, bahoraga bamukwena bamwita ingumba, bamwita imburamumaro n’ibindi bibi byinshi, akagira agahinda ariko akabitura Imana.
Yarivuje kwa muganga biranga, bigeze aho afata umwanzuro wo kwitabaza umuganga w’indwara zose, Umwe utabara abageze kure kandi agasubiza ubuzima ababubuze, iyo ni Imana Rurema itegeka ibihe uko ishaka ikagenga ibibera ku isi no mu ijuru.
Nyuma y’iyi myaka itandatu yari amaze, yasamye inda maze ibyishimo biba byinshi mu mutima we, ashima Imana kuko yabonaga igiye gusubiza amasengesho ye. Ba baramukazi be na bakeba be bahoraga bamukwena, babonye atwite batangira kuryanirana inzara ngo yaba yarwaye urushwima, kuko babonaga inda ye yari afite ari nini.
Nyamara kuba inda yari nini, ni uko yari irimo umugisha na wo utari muto. Yari atwite abana batatu b’impanga, nyuma y’imyaka irindwi ashatse Imana imuhera rimwe abana yagombaga no kuba yarabyaye mbere yaho hose.
Bavandimwe burya ibisubizo by’Imana ku byo tuyisaba ni bitatu:
Icya mbere ni Yego. Iyo uyisabye ikabona ko ari ngombwa ihita iguha ibyo uyisabye.
Icya kabiri ni Tegereza. Iyo ibona igihe kitaragera ngo icyo usaba kibe gikwiye iguha gutegereza. Nk’uko umubyeyi yima umwana we w’uruhinja ibiryo n’iyo umwana yabiririra akamusaba gutegereza amezi atandatu kugira ngo azabe yakuze noneho abasha kubirya, n’Imana ibona ko n’ubwo ari byiza kuri wowe ariko kuri yo bitaraba byiza nkuko bikwiriye.
Icya gatatu rero ni Oya. Hari igihe Imana ibona ko ibyo twifuza atari byiza kuri twe nyamara twe nk’abantu twabonaga ari byiza. None se umwana ko aririra urwembe cyangwa urushinge, umubyeyi ntabimwima kuko aba azi ko byamukomeretsa? Nyamara uwo mwana we aba abona rwose ari byiza cyane, ndetse umwana akibwira ko nyina amwanga! Imana na yo rero ni umubyeyi ijya ibasha kudusubiza Oya kuko Yo iturebera kure, ibona bidakwiye kuri twe.
ISENGESHO: Mana ishobora byose kandi isubiriza igihe, sanga buri wese ubabaye umuhe kwihangana, umuhe kukwiringira no kudacika intege kuko n’ubwo amasezerano yawe yatinda ntajya ahera, kandi nk’Imana ubasha kudahera umuntu rimwe byinshi yagiye agusaba, cyangwa ugahitamo no kutamuha na kimwe, igihe gikwiye cyagera ukamushumbusha ibirenze n’ibyo yasabaga.
Mana reba buri umwe ingorane afite muri we. Hari ubwo ibigurumanira muri we bimubana byinshi ururimi rwe rukabura uko rubivuga. Ariko wowe ntujya usobwa, ntacyo uhishwa nta na kimwe kikunanira. Komeza imitima ibabajwe n’ibinyuranye, abo gukomeza ubahe imbaraga z’umutima, abo gusubiza ubangukire kubatabara, abagushaka ntibakubone ubiyereke bundi bushya nkuko wiyeretse abigishwa bawe ku Nyanja ya Tiberiya, kandi iteka wereke buri wese ko uri umubyeyi we umuha ibikwiye mu gihe gikwiye. AMEN!
Wumva ufite ishema n’ubushake byo kwamamaza hose inkuru nziza y’ibyo Imana ikora? Hari benshi amarira ari gutemba ku matama yabo, Gira umutima ubafasha ukore “Share” nabo bahumurizwe n’aya magambo meza!


text:
MUSANZE :Nyuma yo kubyara abana batatu b’impanga ,Marie Louise ariragiza Imana ngo izamufashe kubarera
Yanditswe na Imanishimwe Dieudonne December 21, 2017
Umubyeyi Nyirazamani Marie Louise w’imyaka 32 asanzwe ari mu kiciro cya 1 cy’ubudehe.Mu ijoro ryo kuwa 6 rishira ku cyumweru ngo nibwo yaje ku kigonderabuzima cya Gataraga maze akihagera ngo […]
Umubyeyi Nyirazamani Marie Louise w’imyaka 32 asanzwe ari mu kiciro cya 1 cy’ubudehe.Mu ijoro ryo kuwa 6 rishira ku cyumweru ngo nibwo yaje ku kigonderabuzima cya Gataraga maze akihagera ngo ahita afatwa maze umuganga wamwitagaho ngo abona arabyaye .
Akimara kubyara uwa 1 hahise haza uwa 2 ndetse n’uwa 3 babona araje maze ngo batangarira ibibaye kuko ngo ubusanzwe kuri centre de sante batajya babyaza umuntu utwite impanga .Gusa ngo nta kundi bagombaga kubigenza kuko ngo yaje yageze igihe maze ngo ku bubasha bw’Imana yo mu ijuru abyara neza
Tukimara kumva iyi nkuru twanyarukiyeyo cyane ko ari hafi y’umuhanda wa Kaburimbo uva Musanze ujya Rubavu kuri metero 400 uviye ku murenge wa Busogo.Umunyamakuru w’ibyiringiro.rw akihagera yasanze umubyeyi nta kibazo afite maze amusanganiza ku mubwira ko nta bushobozi afite ko ariko Imana yemeye ko bavuka ari 3 izi uko bazabaho kandi ko atabyinubira kuko ngo urubyaro ari umugisha w’Imana.
Nyirazamani yavuzeko n’ubusanzwe arya bimugoye kandi ko nta hantu agira hafatika akura amikoro .Yavuzeko umugiraneza ushaka umugisha wese yagira icyo amufasha kuko ngo bimugoye ;yanasabye ko bishobotse Leta yamurwanaho ikamugenera inkunga ndetse ngo byaba byiza akaba yahabwa inka muri gahunda ya girinka munyarwanda abana bakabona amata abatunga kuko ngo atabonsa ngo abashobore.
Yaduhamirijeko ibi bintu biri mu bushake bw’Imana kuko ngo hari babiri yari yarapfushije none ngo ikaba yabamuhereye rimwe ngo imuhoze. Uyu mubyeyi w’imyaka 32 yari asanzwe afite imbyaro 6 gusa ngo babiri barapfuye ku buryo ngo yari afite bane.Kuba yabyariye icyarimwe batatu bikaba byahise bituma yuzuza abana barindwi bahwanye neza n’imbyaro 7 ibintu bifatwa nk’igitangaza n’ubushake bw’Imana .
Ndagijimana Flavien /Ibyiringiro.rw


text:
Kirk Franklin (Kirk Dewayne Franklin) ni umuhanzi w'umunyamerika uri mu bayoboye isi mu muziki wo kuramya no guhimbaza Imana. Kirk Franklin w'imyaka 48 y'amavuko, akunzwe mu ndirimbo; Imagine me, I smile, Hosanna, Revolution, Wanna be happy?, Lean on me, Brighter day n'izindi. Mu muziki we, amaze gutwara ibihembo bitandukanye bikomeye ku rwego rw'isi.
REBA HANO 'IMAGINE ME' YA KIRK FRANKLIN
Mu kiganiro na Inyarwanda.com, Brian Blessed witegura kumurika album ya mbere yise 'Again and again', yadutangarije ko mu mwaka wa 2008 ari bwo yahuye n'umuhanzi Kirk Franklin, bivuze ko kugeza ubu hashize imyaka 10. Icyo gihe Brian Blessed yari ari muri Leta Zunze Ubumwe za Amerika hamwe n'itsinda yabarizwagamo ryitwa 'Hindurwa'. Brian Blessed na Kirk Franklin bahuriye mu rusengero 'Saddleback church' rukuriwe na Pastor Rick Warren ukunze kuza mu Rwanda muri gahunda z'ivugabutumwa. Ati:
Kirk Franklin twahuye mu mwaka wa 2008. Nari muri music tour na Hindurwa. Twahuriye mu gitaramo yari afite muri Saddleback Church muri Los Angels kwa Pastor Rick Warren. Twari twahakoze concert mbere y'uko Kirk Franklin nawe akihakorera. Mpura nawe byaranejeje cyane kuko nari nsanzwe mukunda nkunda indirimbo ze nka Revolution, Imagine me n'izindi.
Brian Blessed ubwo yahuraga na Kirk Franklin muri 2008
Brian Blessed yakomeje atangariza Inyarwanda.com ko yakuze afite inzozi zo guhura no kuganira na Kirk Franklin. Muri 2008 ni bwo yakabije inzozi yakuranye ahura na Kirk Franklin, biramushimisha cyane. Brian Blessed yadutangarije ko ubwo yahuraga na Kirk Franklin, yamubwiye ko abanyafrika benshi by'umwuhariko abanyarwanda bamukunda cyane. Kirk Franklin ngo yishimiye cyane iyo nkuru nziza ahawe, nuko aha Brian Blessed impano ya CD y'indirimbo ze, ikintu cyamukoze cyane ku mutima. Yagize ati:
Mukundira uburyo agira indirimbo nziza kandi agira passion mu byo akora. Nahoraga nifuza ko namubona, this was like a miracle to me (kumubona byari igitangaza kuri njye) kandi ni umuntu mwiza usetsa cyane. Duhura namubwiye ko mukunda kandi n'abanyafurica bamukunda cyane cyane mu Rwanda kuko ndibuka indirimbo ze zari zikunzwe cyane hano. Yahise ampa indirimbo CD yiwe ndishima cyane. Ndihuka muri concert ye bari baduhaye imyanya ya VIP baranadusengera byari byiza cyane.
Kuri ubu Brian Blessed ageze kure imyiteguro y'igitaramo azamurikiramo album ye ya mbere yise 'Again and again'. Ni igitaramo kizaba tariki 27/5/2018 kikazabera mu Kiyovu kuri Park Inn Radisson kuva isaa kumi n'imwe z'umugoroba. Kwinjira ni 5,000Frw mu myanya isanzwe ndetse na 10,000Frw mu myanya y'icyubahiro. Muri iki gitaramo, Brian Blessed azaba ari kumwe na Patient Bizimana, Tonzi, Billy Jakes n'itsinda Beauty For Ashes (B4A) rikunzwe cyane muri iyi minsi mu ndirimbo 'Yesu ni sawa'. Abajijwe impamvu yari amaze igihe kinini adakora igitaramo, Brian Blessed yavuze ko yari arimo gutegura neza iki gitaramo azamurikiramo album ye ya mbere yise 'Again and Again'.
Incamake ku mateka ya Brian Blessed
Amazina ye asanzwe ni Bizimungu Brian, gusa mu muziki azwi cyane nka Brian Blessed. Yavutse mu 1984 avukira muri Uganda, icyo gihe ababyeyi be bari barahunze mu 1959. Ubwo yari afite amezi 3 ni bwo Papa we yapfuye agonzwe n'umuntu wabishakaga ndetse nyuma yo kumugonga ahita amukandagira nabwo abishaka. Mu 1994 Brian Blessed yagarukanye mu Rwanda n'umuryango we. Mu 1998 ubwo yigaga mu mwaka wa gatatu w'amashuri abanza (P.3) ni bwo Brian Blessed yamenye Yesu Kristo atangira urugendo rw'Agakiza.
Kuva icyo gihe kugeza ubu avuga ko atigeze asubira inyuma ndetse ngo ntabwo yicuza. Umunsi yakirijweho ni bwo yamenye impano afite yo kuririmba. Yahise ajya muri korali nkuru kandi icyo gihe yari akiri umwana muto. Yatojwe kuririmba na Karamu watozaga korali Imirasire y'Ibyiringiro y'i Gahini muri Angilikani. Yaje kujya muri New Life Bible church ahakorera umurimo w'Imana igihe kitari gito. Nyuma y'aho ahagana muri 2004 yaje kujya mu itsinda ryitwaga Hindurwa. Bazengurutse igihugu cy'u Rwanda bamamaza Yesu.
Brian Blessed ugiye kumurika album ye ya mbere
Banazengurutse ibihugu bitandukanye byo ku mugabane wa Amerika aho Brian Blessed yabaga ari kumwe na Enric Sifa, Robert Mugabe n'abandi bahuriraga muri iryo tsinda, bazenguruka ibyo bihugu byose bahimbaza Imana ariko banakorera ubuvugizi abanyarwanda batishoboye. Nyuma yo kuva muri Amerika ni bwo Brian Blessed yatangiye gukora umuziki ku giti cye. Mu mwaka wa 2014 ni bwo Brian Blessed yakoze indirimbo ye ya mbere.
Yaje gukora indirimbo 'Dutarame' ikundwa n'abantu batari bacye kugeza n'ubu ni indirimbo ikunze gukoreshwa ahantu hatandukanye mu gihe cyo guhimbaza Imana. Mu mwaka wa 2015 Brian Blessed yashyizwe ku rutonde rw'abahatanira ibihembo mu irushanwa rya Groove Awards Rwanda aho yari mu cyiciro gikomeye cy'umuhanzi w'umwaka (Best Male Artits), icyo gihe igihembo cyaje kwegukanwa na Israel Mbonyi.
Igitaramo Brian Blessed agiye gukora
REBA HANO 'LEAN ON ME' KIRK FRANKLIN YAHURIYEMO B'ABAHANZI BANYURANYE


text:
Rwanda | Abagitifu b’imirenge barataka ko bahurizwaho imirimo myinshi n’ababakuriye
Bamwe mu banyamabanga nshingwabikorwa b’imirenge bo mu ntara y’Amajyepfo baratangaza ko bahura n’ikibazo cyo guhurizwaho imirimo myinshi n’inzego zibakuriye bityo bigatuma hari idakorwa uko bikwiye.
Bakaba batangaza ibi mu mahugurwa bakomeje kugirira mu karere ka Muhanga, abafasha mu kubongerera ubumenyi ndetse bakanagaragaza ibibazo bahura nabyo kugirango bikorerwe ubuvugizi cyane ko aya mahugurwa bari kuyahabwa n’ishyirahamwe ry’uturere n’umujyi wa Kigali RALGA.
Aba banyamabanga nshingwabikorwa bakaba bavuga ko kuba uru rwego rwabo arirwo ruriho kugirango rujye rushyira mu bikorwa gahunda za leta ngo usanga imirimo myinshi ituruka mu nzego nkuru zitandukanye ariho ihurira, hakaba hari ubwo bibabana byinshi.
Umwe muri bo ati: “usanga MINAGRI yaduhurijeho ibyayo by’ubuhinzi, MINISANTE mu buzima, ahandi ukumva ngo sacco n’abandi, ariko buri wese aduha iminsi ntarengwa ukibaza uko ujya kubasobanurira ko hari n’abandi baguhaye ibyihutirwa bikakuyoberaâ€.
Bavuga ko mu gihe cyo gukorerwa isuzuma, buri wese wabahaye inshingano aza ukwe areba ibye atitaye kubyo abandi basize. Ati: “uje kureba uko twakoze niba ari nko mu buhinzi, usanga adusuzuma nkaho icyo twagombaga gukora ari ubuhinzi gusaâ€.
Nyamara aha umunyamabanga nshingwabikorwa w’intara y’Amajyepfo Izabiliza Jeanne avuga ko abanyamabanga nshingwabikorwa birundiraho imirimo myinshi kandi bagombye gukorana n’abandi. Avuga ko kugirango batavunika cyane kandi no kugirango babashe kubahiriza inshingano zabo, bajya babasha gukorana n’inzego bahawe kugirango zibafashe.
Izabiliza ati: “ubundi baba bafite abashinzwe ubuzima, uburezi, ubukungu, ubuhinzi n’abandi abo nibo bakwiye gukorana maze we agahuza ibikowa ariko hari ababa bashaka kwigira muri buri kimwe cyose kugirango gikorwe nezaâ€.
Mu byo aba abanyamabanga nshingwabikorwa bari kwigishwa hakaba harimo n’imiyoborere myiza cyane ko abenshi ngo bahura n’ikibazo cyo guhuza ibikorwa byinshi bavuga ko bahurizwaho.


text:
Saturday, December 22, 2012
Inkuru ya Abdallah Akishuli,
Tariki ya 22 Ukuboza, 2012
FPR NTIYAFASHE IGIHUGU KUBW'AMAGAMBO NTAN'UBWO IZAVANWAHO N'AMAGAMBO GUSA ATAGIRA IBIKORWA.
IRIBURIRO
1. Iyi nyandiko ndayigutuye Muvandimwe wanjye nkunda Bwana Déo Mushayidi wowe wabaye uwambere mu kumva ko kwegera abanyarwanda ariyo nkingi nyakuri yo kubabohora.
2. Ndayigutuye wowe Madame Ingabire Victoire Umuhoza wabonye ko u Rwanda rugeze iwa Ndabaga ugasiga ibyiza byose byari bigukikije harimo umuryango wawe n’imirimo yawe ukarusha ubutwari abagabo mwari mufatanije urugamba ukiyemeza gutangaho igitambo ubuzima bwawe ubuha igihugu cyawe.
3. Ndayigutuye Bwana Bernard Ntaganda wabashije kwerekana ibyo utekereza kandi utari uyobewe ingaruka zari gukurikiraho.
4. Ndayigutuye Padiri Thomas Nahimana wowe wabashije kunyereka uburemere bw’ikibatsi kikugurumanamo ngasanga gihwanyije ubukana n’ikingurumanamo.
5. Ndayibatuye banyamuryango ba PDP IMANZI mutaciwe intege n’ifungwa ry’uwatubimburiye mugakomeza gutera ikirenge muke.
6. Ndayibatuye mwebwe mwese mutagoheka mushaka icyabohora abanyarwanda.
Banyarwanda banayarwanda kazi munyotewe n'impinduramatwara mu Rwanda!
Hashize igihe kinini benshi muri mwe hamwe nanjye dukurikirana ibikorwa bya politiki bikorwa n'abanyarwanda batavuga rumwe n'ubutegetsi cyane cyane abakorera hanze y'igihugu kubw'umwihariko ku mugabane w'i Burayi ndetse na Amerika tutibagiwe no muri RD Congo. Aha ndashaka kuvuga ibikorwa by'umutwe wa FDLR.
Iyo witegereje ibikorwa by'abanyamashyaka akorera hanze y'u Rwanda usanga ibyinshi ari ukwizengurukaho ntacyo bageraho gifatika uretse kwiyamamaza mu bitangazamakuru binyuranye nabyo bitagera kuri rubanda rwa giseseka mu Rwanda ari narwo rubangamiwe cyane n'igitugu cya buriya butegetsi.
Njye rero nsanga niba koko abanyamashyaka bacu bagamije guhirika buriya butegetsi bw'agatsiko ka Kagame hari ibyo bari bakwiye kumenya byabafasha kubigeraho.
Muri byinshi byadufasha kugera kuri iyo ntego ndifuza kubagezaho ibintu cumi na bitanu mbona ari ingenzi kurusha ibindi.
Ibyo bintu uko ari cumi na bitanu nkaba nabigabanyijemo ibice bitatu, buri gice kikaba kigizwe n'ibintu bitanu.
Ndibwira ko buri wese unyotewe n'impinduka abashije kubizirikana byamufasha kwiha icyerekezo cyo gufata ingamba zihamye.
Ntabatindiye rero dore uko biteye:
1. IGICE CYA MBERE:
IBINTU BITANU B'INGENZI BYATUMYE FPR IFATA UBUTEGETSI
1. Inkunga y'igihugu cya Uganda
Leta ya Uganda yafashije ku buryo bugaragara umuryango wa FPR inkotanyi cyane cyane mu kuwuha ibikoresho bya gisirikari birimo abasirikari b’abanyarwanda bahoze ari aba NRA, intwaro, imyambaro, ibimodoka bya gisirikari ndetse n’ibindi bikoresho binyuranye, ibyo bikaba ari byo byawufashije kugaba igitero ku Rwanda kuwa mbere Ukwakira mu mwaka w’igihumbi kimwe maganacyenda na mirongo icyenda.
Ibyo ntibyaciriye aho nk’uko umunyamakuru Florenti Kampayana yakundaga kubivuga ahubwo igihugu cya Uganda cyari indiri y’inkotanyi kuko niho zari zifite ibindiro by’inyuma mbere na nyuma y’uko zifata igice kinini cy’u Rwanda zikubaka ibirindiro bihamye.
N’ubwo Ingabo z'Inkotanyi zaje kubona ibirindiro ku ubutaka bw’u Rwanda ntizahise zicuka kuko zakomeje kujya zikorera amanama, ibitaramo ndetse na za fundraising(ikusanyamali) mu Bugande ku umugaragaro. Ibyo rero nibyo byazihaye icyizere gihagije cyo kuzegukana intsinzi ishingiye ku ntamabara y’amasasu.
2.Kugira ingabo
Kugira ingabo byatumye Habyarimana yemera gushyikirana n’Inkotanyi kandi bituma ahindura imvugo aho kuzita abaganda yemera ko ari abanyarwanda. Muribuka ko yigeze kuvuga ko u Rwanda rwuzuye, rumeze nk’ikirahure cy’amazi ku buryo wongeyeho igitonyanga yameneka yose.
Kugira ingabo kwa FPR byatumye yemera ko ari abanyarwanda ndetse yicara kumeza amwe n’inkotanyi i Arusha muri Tanzaniya ahava yemeye isaranganya n’igabana ry’ubutegetsi. Ibyo byose yabyemejwe n’urusaku rw’imbunda. Ndibuka ko inkotanyi zakundaga kwita imbunda akazina ka Rifle (umusifuzi) bishaka kuvuga ko ariko kazaca urubanza.
3. ubumwe mu banyamuryango
FPR yakoresheje ubuhanga buhanitse mu rwego rwa sensibilisation ishyira imyumvire y’abanyamuryango bayo ku rugero rumwe, bakabona ibintu kimwe, ibubakamo ubuvandimwe burenze urugero, yunga abari bafitanye utubazo, ibatoza gusaranganya umitungo yabo bwite, utunze agafasha umukene, ndetse ibatoza no kurwananaho mu bundi buryo nko gushakira akazi abatagafite, gucumbikira abatagira icumbi, maze bose bumva ibintu kimwe, intero iba itabaro, udatabaye akagemura, uwo binaniye byose akitwa ikigwari kandi nawe bikamutera isoni akaba atahiga abasore bateranye.
4. Ukwitanga kurenze urugero
Abanyamuryango ba FPR bamaze gucengerwa n’amatwara y’umuryango bashyize imbere inyungu z’umuryango bazirutisha izabo bwite ku buryo bamwe mu bataribarabashije kujya ku rugamba bataye imirimo yabo bwite bajya gukorera icyama nta mushahara, hari abajyaga kwikorera amasasu bayegereza urugamba, hari abajyaga hirya no hino mu bihugu bikikije u Rwanda gukora imirimo y’icyama nko gushaka abasore batabara, imisanzu ndetse no gukora ubukangurambaga. Ibyo byose babikoraga nta mafaranga ya mission bahawe nta n’ayo bateganya kuzahabwa. Bagendaga bacumbika mu banyamuryango kandi batabyinubira ahubwo wasangaga baterwa ishema n’icyo kizere bagiriwe.
Muri uku kwitanga birenze urugero ninaho FPR yakuye umutungo wo gukomeza urugamba idakomeje kurangamira inkunga ya Président MUSEVENI
6. Ibyitso
Ubwo Habyarimana yirirwaga avuga ko FPR yabashoyemo ibyitso ntiyabeshyaga kuko byari bihari. Mu Rwanda rwagati hari abakada ibihumbi bitanu bahawe amahugurwa ahagije; abo akaba aribo bakoraga ubukangurambaga mubaturage mu buryo bw’ibanga rikomeye ndetse bakanakusanya imisanzu nyuma bakayohereza mu biro bikuru by’icyama.
Hari ikindi gice cy’abanyapolitike n’abasirikari bari mu butegetsi bwa Habyarimana cyangwa bari muri opposition FPR yabashije kwiyegereza bemera gukorana nayo ndetse banayifasha gushegesha ubutegetsi bw’ikinani kugeza ubwo kinanuye. Ngirango buri wese aribuka uruhare rwa MDR, PSD na PL mu gushyigikira FPR.
2. IGICE CYA KABIRI
IBINTU BITANU BIDINDIZA OPOSITION NYARWANDA
1. Ubuhezanguni
Byaragaragaye kenshi ko abantu benshi bavuga ko bifuza ko ibintu bihinduka bakigoswe n’amarangamutima ashingiye ku bwoko ibyo bigatuma bahorana urwikekwe hagati yabo n’abo badasangiye ubwoko ndetse n’uturere. Iyo witegereje uburyo amashyaka avuka n’abayayoboka mu udutsiko bikwereka aho ibitekerezo byabo biba bishingiye ibyo bigahamywa n’ibyo bandika ku mbuga zinyuranye mu bitekerezo bitagira umurongo ufatika cyangwa se uhoraho.
Birumvikana ko abenshi babiterwa n’amateka mabi abanyarwanda baciyemo ariko ikibabaje ni uko buri wese yireba ku giti cye ntarebe na mugenzi we ko nawe yababaye. Umuhutu ati abatutsi baratwishe, ariko ntashake kubihera aho byatangiriye. Umututsi nawe ati badukoreye Génocide ariko ntiyemere ko yahorewe birenze urugero.
2. Kutagira ingabo
Paul Kagame ni umuntu warezwe n’igisirikari ku buryo kimutemba mu ngingo; kugeza ubu ntikiramutenguha kuko nicyo kimugize akagirwamana. Azi neza ko amagambo y’abasivire atahangana n’urusaku rwa AK47; yizeye inkunga y’abanyamerika n’abongereza kubera uturimo tuzamura ubukungu bwabo abakorera. Ibyo ari nabyo bituma amatwi ye ayavuniramo ibiti.
Mu gihe rero azi neza ko abavuga bavugira kure kandi amajwi yabo ntarenge umutaru nta na rimwe yabaha agaciro ngo yemere gushyikirana nabo cyangwa se ngo adohore igitugu akandamisha abanyarwanda.
3. Umwiryane no guhuzagurika
Amashyaka menshi ya opposition arangwa n’umwiryanye n’urwikekwe bidafite ishingiro; ujya kumva ngo ishyaka runaka ryacitsemo ibice bibiri kubera ko hari abumva ibintu mu buryo ubu n’ubu abandi bakabyumva muri ubu. Wajya kumva ngo ba runaka bakorana n’inkotanyi kandi wenda atari byo ahubwo ari uko imyumvire yabo itajyanye.
Amashyaka menshi n’abayagize usanga aterekana neza umurongo wa politike uhamye yihaye ku buryo ibyo bidaha ikizere abanyarwanda ngo bayashyigikire kubera gutinya ingaruka yabakururira.
Nibutse ko umwiryane utagarukira mu mashyaka imbere gusa ahubwo usanga n’amashyaka ubwayo ashinjana ibintu bidafututse bamwe bita abandi ngo ni za baringa.
Ishingwa ry’amashyaka mashyashya rya buri munsi naryo rigaragaza uguhuzagurika kw’abanyepolitike ba opposition kuko baba batazirikanye rya jambo rivuga ngo Divide and rule (ryanisha utegeke).
Ibi rero (ryanisha utegeke) ubundi ni umurimo wagombye gukorwa na Kagame ariko ntibyirirwa bimugora kuko opposition iba yabimukoreye.
4. Ukwikunda
Abanyapolitiki benshi barangwa no kwikunda ku buryo bahisemo kuvugira kure y’abo bavugira; ibi nabyita ko bafite politiki yo gushora abaturage ngo batege imitwe Kagame ayimene bo bigaramiye mu bususuruke i Burayi bityo babone uko bandika za Déclarations zitarenga umutaru. Politiki nk’iyo ubona ari imitwe cyangwa umurengwe wo gutunga za ordinateurs munzu noneho umuntu yabura icyo akora akajya kuyikiniraho ashyushya imitwe y’abantu yandika ko iminsi ya Kagame ibaze nyamara ntacyo yerekana kiyigabanya.
5. Ubukene
Amashyaka menshi nako hafi ya yose nta mutungo agira kandi nta n’ubwo ashyiraho umwete wo gushaka uburyo uwo mutungo waboneka. Iyo uganiriye na bamwe muri bo bakubwira ko batahwemye kubivuga ko umutungo ukenewe ariko abantu ntibabyitabire.
Aba rero ntibamenya aho bipfira kuko nabo ubwabo bataragera ku rwego rwo kwitangira ibyo bemera. Bibwira ko kubivuga gusa bihagije ntibibuke ko hagomba n’ibikorwa.
3. IGICE CYA GATATU
IBINTU BITANU BYAHIRIKA FPR MU GIHE KITARAMBIRANYE
1. Kugira ubumwe muri opposition
Igihe cyose abanyapolitiki bacu batazumva ko gukorera hamwe ari ngombwa ntibazabasha guhirika ingoma y’igitugu (baca umugani ngo abahigi benshi bayobya uburari).
Nibadashyirahamwe ntibizorohera abanyarwanda kubashyigikira kuko babura uwo bahitamo n’uwo bareka.
Kwirirwa bacuranwa abayoboke nibyo bituma abanyarwanda babatakariza icyizere kuko usanga abenshi muri bo ari abahanga mu kuvuga ariko mu ngiro akaba ari zero.
Umunsi abanyepolitiki bacu babashije kuba intangarugero mu guhuriza hamwe imbaraga zabo bizatanga icyizere ko bashobora no kubanisha abanyarwanda. Nibitaba ibyo bazajya biruka amahanga ngo barasobanura imigabo n’imigambi bahave bacyuye umunyu.
2. Gushinga umutwe w’ingabo uhamye
Dukurikije imiterere y’ubutegetsi bw’u Rwanda ndetse n’imyumvire y’inkotanyi n’abambari babo biragaragara ko nta mishyikirano ishoboka hatabayeho urusaku rw’imbunda kubera impamvu zikurikira :
1. Ubu amahanga yirirwa avuga imyato Inkotanyi ko ari abadahigwa ku rugamba bigatuma nazo zicinya icyara ko ntawazitsimbura.
2. Amahanga azishyigikiye ntashobora kugira icyo amarira opposition mu gihe abona ko nayo idashinga, kubera ibigambo byinshi naho ibikorwa ari zero.
3. Nta kindi kintu cyaha icyizere abanyarwanda cyavanaho iriya ngoma uretse kumva ko hari ingabo zihagazeho zishobora guhangana n’inkotanyi.
4. Gushinga umutwe w’ingabo nicyo kintu cyonyine cyatuma amahanga ashyigikiye Kagame yemera ko opposition iriho kandi ko ibiganiro ari ngombwa.
5. Kugira ingabo nicyo kintu cyonyine cyatuma abanyarwanda benshi barushaho kugirira icyizere opposition nyarwanda bigatuma bayishyigikira ndetse bakanayitera n’inkunga bayiha imisanzu.
3. Gushinga ikigega cy’umutungo
Umutungo ni ngombwa ku rugamba urwo arirwo rwose. Opposition nyarwanda ntishobora guhangana n’ubutegetsi bwa Kagame bufite umutungo utagira ingano naho yo nta kantu na gato yibitseho; ni ngombwa rero ko amashyaka ya opposition yiyegeranya akiga gukorera hamwe adatatanya imbaraga zayo, noneho agashyiraho ikigega cy’umutungo kigamije kubohora u Rwanda.
Icyo kigega nicyo cyajya cyakira imisanzu y’abanyarwanda n’iy’abandi baterankunga.
Igice kimwe cy’amafaranga yaboneka cyakora imirimo ya buri munsi ijyanye n’urugamba, ikindi gice kigakora mu ishoramari kugirango akomeze kubyara umusaruro hateganijwe ko hari igihe urugamba rwaba rurerure bityo abatanga imisanzu bakaba barambirwa bikabaviramo gucika intege.
4. Gushaka igihugu cyashyigikira opposition nyarwanda
Mu rugamba urwo arirwo rwose ni ngombwa kugira igihugu byibura kimwe gihana imbibi n’icyanyu cyemera kubatera inkunga igaragara kugirango mubashe gukora ibikorwa byanyu nta nkomyi.
Ibyo bitanga icyizere ku bantu bari mu gihugu rwagati babashyigikiye kuko baba bumva mubari hafi kandi umunsi uwo ariwo wose mwabasha kubageraho.
Ibyo kandi byorohera n’abantu banyu bakorera mu gihugu imbere kubageraho bazanye inkunga n’amaraporo ndetse n’abakorera bushake bakabageraho ku buryo bworoshye. Niyo bibaye ngombwa ko mugaba ibitero mubitera muturuka hafi, bityo mwashaka gusubira inyuma (repli tactique/withdraw) ntibibagore.
Ariko muri iki gihe hakurikijwe umwuka uri mu karere biragoye kubona igihugu cyakwiyemeza kubaha ibirindiro kuko ibihugu strategiques nka Uganda, u Burundi ndetse na RD-Congo usanga bifitanye ubumwe bukomeye n’u Rwanda ku buryo n'iyo byakwemera kuguha ibirindiro bishobora guca inyuma akaba aribyo bikugambanira. Tanzania nayo kubera kwanga amahane ntibyoroshye cyane kukwemerera kuguha ibirindiro dore ko no gutera wambutse umugezi w’Akagera usumana ubukana bwinshi bitoroshye.
Ibyo ariko ntawe byaca intege abantu baganira n’ibyo bihugu haba hari imbogamizi hari ubundi buryo butari munsi ya bune bufatika (efficace) ariko akaba atari byiza kubushyira ahagaragara kuko bwahumura umwanzi bigatuma ahahanga ijisho.
6. Kugira ibyitso mubutegetsi
Kuva isi yaremwa nta muntu urakuraho ubutegetsi adafitemo ibyitso bimushyigikiye ari nabyo bimukorera imirimo y’ubutasi munda y’ingoma; niyo mpamvu opposition nayo igomba gukora uko ishoboye igashaka ibyitso mu butegetsi, mu gisirikari ndetse no mu gipolisi. Ibyo kandi ntibigoye kubera ko, uretse ubwoba bwibasiye abanyarwanda, ndibwira ko abifuza ko ibintu bihinduka mu Rwanda aribo benshi.
Kugirango ariko abantu bari mu butegetsi bemere gukorana na opposition ni uko nayo yabanza ikagaragaza ko ishinga atari amagambo gusa aha ndashaka kuvuga nko gutangiza byabikorwa navuze haruguru. Ariko cyane cyane itangiriye ku gikorwa kijyanye no kugarura ubumwe nyakuri mu bantu barwanya ubutegetsi. Kuko abantu barangwa n’umwiryane ntibashobora guhumuriza abandi.
UMWANZURO
Banyarwanda banyarwandakazi,
Uyu ni umwe mu misanzu yanjye myinshi nteganya guha igihugu cyanjye nk’uko ntahwemye kwitanga uko nshoboye uhereye ku rugamba rwa mbere nagiyeho rw’inkotanyi ngatabaruka ntageze ku ntego nari narabeshywe kimwe n’abandi benshi tubyumva kimwe baba bakibeshya FPR ko bayirimo nyamara umutimanama wabo uri ahandi, baba barafashe indi nzira yo kugaragaza aho bahagaze hatandukanye na FPR . Ndizeza igihugu cyanjye ko nzakitangira uko nshoboye ndetse ko niteguye no kugiha amaraso aho kugirango imbwa zizayanywere ubusa.
Numva mu gihe igihugu cyanjye kitarabohoka aho nabonera amahoro ari mu mva cyangwa muri gereza.
Ndasaba umuntu wese wumva ibintu kimwe na njye ko yabimbwira ndetse tukanajya n’inama y’uko twafatanya kugirango igihugu cyacu kibohoke.
Ndambiwe gukorera politiki kure y’u Rwanda,
Ndambiwe gukorera politiki mu nyandiko nta bikorwa.
Wifuza kunyandikira ugira ibyo unyungura cyangwa ushyigikira ibi bitekerezo, adresse yanjye ni "abdallah.akishuli@yahoo.com". Telefone : 00262639030023
Cyangwa ukansanga kuri Facebook: Abdallah Akishuli.


text:
Guca imyeyo cyangwa se gukuna, ni umuco washinze imizi mu Rwanda kugeza n’aho umukobwa washyingirwaga atarabikoze yasendwaga n’umugabo ku mugaragaro.
Abanyarwanda bemeraga ko gukuna bituma abashakanye baryoherwa n’imibonano mpuzabitsina, mu gihe utarabikoze atashoboraga gushimisha umugabo we.
Iyi myemerere n’ubu iracyahari mu Rwanda rw’ubu, n’ubwo iby’umuco bigenda bivangirwa n’iterambere.
Abantu benshi cyane cyane abakiri bato, bibaza niba ibivugwa ku muco wo gukuna ari byo, niba bikenewe koko, cyangwa se niba ari cyo gicumbi cy’ibyishimo mu mibonano mpuzabitsina.
Ikinyamakuru Izuba Rirashe cyaganiriye na Dr Patana Balisanze, impuguke mu buvuzi bw’indwara zo mu mutwe n’izo mu myitwarire n’imitekerereze (psychiatrie et psychotherapie), akaba n’impuguke mu buganga bujyanye n’ibitsina (Sexuologie Clinique), maze atangaza byinshi ku muco wo gukuna.
Umunyamakuru: Guca imyeyo, ubwabyo ni ugukora iki?
Guca imyeyo ni ugukurura les petites lèvres z’umwanya ndangagitsina w’abagore (imishino). Bamwe bakoresha amavuta y’inka abandi bagakoresha andi mavuta ariko bavanzemo ubundi bwoko bw’ibyatsi n’ibimera nk’intobo n’ibindi.
Umunyamakuru: Ese koko ni byo ko guca imyeyo byongera ibyishimo mu mibonano mpuzabitsina ku mpande zombi?
Nta bushakashatsi bwimbitse bwakozwe mu Rwanda ku bijyanye n’ibyishimo byaturuka ku kuba umugore yaraciye imyeyo, bitagirwa n’utarayiciye.
Umushakashatsi witwa Michela Fusaschi yaganiriye n’Abanyarwandakazi b’ingeri zitandukanye ku gukuna, abamuhaye ubuhamya biganjemo abaciye imyeyo barabihamya ariko nta bisobanuro bifatika biri scientifiques bishobora kubihamya.
Umunyamakuru: Bivugwa ko guca imyeyo bituma umukobwa cyangwa se umugore agira ububobere n’amazi menshi, mu by’ukuri ni cyo kibitera?
Ntago ari byo. Mu bihugu bitagira umuco wo guca imyeyo, abagore baho na bo bagira ubwo bubobere n’amazi kimwe n’abo mu bihugu bigifite uwo muco. Guca imyeyo n’ububobere ni ibintu bibiri bitandukanye.
Umunyamakuru: Muri rusange, ni iki gitera ibyishimo mu mibonano mpuzabitsina?
Ibyishimo mu mibonano mpuzabitsina bituruka ku bintu byinshi bitandukanye. Bimwe muri byo ni ubwumvikane, ukubahana, kumenyana no kumenyerana kw’abagirana imibonano mpuzabitsina.
Ubuzima bwiza bw’umubiri n’ubwo mu mutwe igihe cy’imibonano, igihe ikorewemo, aho ikorewe n’uko ikozwe n’ibindi byinshi umuntu atarondora na byo bigira uruhare mu gutuma imibonano mpuzabitsina izana ibyishimo bike cyangwa byinshi.
Icy’ingenzi ni ukumenya ko mu bijyanye n’ibyishimo mu mibonano mpuzabitsina nta kigero cy’ikitegererezo ku bantu bose igihe cyose.
Imibonano mpuzabitsina ntabwo ari ikintu kiri gusa mecanique (gisaba imbaraga) cyangwa se physiologique (kijyanye n’imitekerereze n’imyitwarire) ahubwo ni na émotionnel (kigendera ku marangamutima). Ibyo byose bikoranye ni byo byagena ibyishimo umuntu yakuramo.
Umunyamakuru: Mbese birashoboka ko umukobwa utaraciye imyeyo yaryoherwa n’imibonano mpuzabitsina, akanashimisha uwo bari kumwe?
Birashoboka cyane kuko nk’uko nabivuze haruguru, kuryoherwa ntibishingiye gusa ku kintu kimwe.
Birumvikana ko iyo ari ikintu wemera (croyance) kandi wibanzeho, ni cyo gifata umwanya munini mu byishimo ushobora gukuramo.
Umunyamakuru: Umuco wo guca imyeyo ni uwo mu Rwanda gusa, cyangwa hari ahandi uboneka?
Ni umuco uvugwa cyane mu Rwanda ariko si umwihariko w’Abanyarwanda kuko no muri Congo, Burundi, Tanzaniya, Uganda, Zimbabwe urahavugwa. Wamye uhabwa agaciro cyane mu bihe bya kera ariko ubu ugenda ucika.
Mu bihugu by’i Burayi ntaho nawumvise no mu byo bigisha muri sexologie ntawo numvisemo mu buryo bwo gukora imibonano mpuzabitsina bwaho.
Umunyamakuru: Nk’umuntu ufite ubumenyi buhagije mu bijyanye n’imikoreshereze y’igitsina, ubona umuco wo guca imyeyo waba ugikenewe mu Rwanda rw’ubu?
Sinzi niba umuntu yavuga ko kera uwo muco wari ukenewe ariko bigaragara ko wahabwaga agaciro icyo gihe.
N’ubu bivugwa ko ugikorwa na bamwe mu bakobwa. Byose biterwa n’imyemerere y’ubikora n’inyungu yumva abikuramo. Ubushakashatsi bwimbitse ni bwo bwatuma iki kibazo gihabwa igisubizo kitarimo amarangamutima.
Dr Balisanze avuga ko ubushakashatsi yakoze ku kwikinisha ku kibazo cyabazaga niba hari ibindi bijyanye n’ibitsina, imikoreshereze y’imyanya ndangagitsina n’imikundanire mu Banyarwanda byifuzwa gukorwaho ubushakashatsi, ngo 2/10 mu basubije bavuze ko bakeneye kumenya byinshi ku gukuna.
Nk’uko bigaragara mu nyigo yiswe Plaisirs croisés: gukuna-kunyaza, Missions, corps et sexualités dans le Rwanda contemporain Michela Fusaschi, ngo gukuna ni ijambo riganisha ku busobanuro bwo kwambara, gufata neza umubiri.
Mu Rwanda rwa kera aho abagore n’abakobwa batambaraga imyenda y’imbere, gukurura imyanya y’imbere (imishino) ngo byahishaga ubwambure.
Nk’uko abigaragaza mu nyigo ye, Michela avuga ko Abanyarwanda bahuzaga gukuna n’imyubakire y’urugo.
Byari itegeko ko umukobwa ugeze mu gihe cyo gushaka umugabo aba yarakunnye kugira ngo azamushimishe. Iyo yabaga atarabikoze, yarasenyaga kandi cyabaga ari igisebo ku muryango.
Gukuna byahabwaga agaciro karenze ibijyanye n’imibanire, bikinjira no mu myemerere. Abanyarwanda bemeraga ko kudakuna, cyangwa se kubikora nabi bituma ubutaka butera, cyangwa se bigakurura ibyago, nk’uko bigaragazwa na Michela.
Na ho umugabo we ngo yabaga yaravutse yambaye, ntacyo yabaga akeneye gukora kindi. Ngo ibi bigaragaza uburyo umugore yahoze akandamizwa n’umugabo mu Rwanda.
Mu gihe cy’ubukoloni, kiliziya gatulika yatangiye guca umuco wo gukuna, itangaza ko ari ukwikinisha.
Ubundi gukuna byakorwaga bite?
Ubundi gukuna muri rusange ngo byatangiraga umukobwa atarajya mu mihango, bigakomeza no mu bwangavu.
Mu Rwanda rwo hambere, nyirasenge w’umukobwa ni we wabaga afite inshingano zo kumwigisha ibijyanye n’ubuzima bw’imibonano mpuzabitsina n’urugo, kurusha nyina.
Ni na we wamwigishaga gukuna, akamubwira icyo bimara, akanamushyiraho igitsure amubwira ko natabikora atazashaka umugabo ngo bishoboke.
Gukuna byakorwaga igihe abakobwa bagiye kuvoma, gutashya, cyangwa se gushaka imyeyo yo gukubuza, ari na ho havuye “Guca imyeyo.”
Abakobwa kandi babikoreraga ahantu habaga harateguriwe kubohera imisambi n’ibirago “Mu rubohero”, umwuga ukorwa n’ab’igitsina gore gusa mu Rwanda.
Iyo bageraga mu rubohero, bicagamo amatsinda ya babiri babiri, maze buri wese agakururira undi.
Nk’uko ababikoze babitangamo ubuhamya, ngo iyo umuntu agitangira guca imyeyo birababaza cyane, ariko ubwo buribwe bukagabanuka uko imyeyo iba miremire.
Kuri ubu guca imyeyo ntibigifite ingufu cyane kubera ubukoloni, kiliziya, tutiyibagije no kutagira imiryango kwa benshi mu bakobwa kubera amateka mabi yaranze u Rwanda.
Source: Izuba Rirashe
Related Posts by Categories


text:
DUSANGIRIJAMBO : Ubuzima bwite bwa Perezida wa Repubulika nabwo ni ntavogerwa !
Ubuzima bwite bwa Perezida wa Repubulika nabwo ni ntavogerwa !
I.AMASOMO YA LITURJIYA, Icyumweru cya 24, umwaka C
*Isomo rya mbere : Igitabo cy’Ubuhanga : 9,13-18
*Zaburi : 89(90),3-4, 5-6, 12-13, 14.17
*Isomo rya 2 : Filemoni 9b…17
IVANJILI : Luka 14, 25-33
Muri icyo gihe, Yezu yari ashagawe n’abantu benshi. Arahindukira arababwira ati
“Umuntu waza ansanga atabanje guhara se na nyina, umugore n’abana be, abavandimwe na bashiki be ndetse n’ubuzima bwe bwite, uwo nguwo ntashobora kuba umwigishwa wanjye. Kandi umuntu wese udaheka umusaraba we ngo ankurikire, ntashobora kuba umwigishwa wanjye. Mbese ni nde muri mwe washaka kubaka umunara, ntabanze kwicara ngo arebe ibyo azawutangaho, kandi ngo amenye niba afite ibizawuzuza?
Aba yanga ko yatangira kubaka agasanga adashobora kuzuza, maze abazamubona bakamuseka bavuga ngo Dore umuntu watangiye kubaka, akananirwa no kuzuza!
Cyangwa se ninde mwami waba agiye kurwanya undi mwami, ntabanze kwicara ngo yibaze ko niba afite ingabo ibihumbi icumi, yashobora kurwanya uza kumutera afite ibihumbi makumyabiri?
Abonye bitamushobokeye yamutumaho akiri kure, akamusaba ko babana mu mahoro. Nuko rero utazahara ibyo atunze byose, ntashobora kuba umwigishwa wanjye.”
II.TUZIRIKANE
Iyi Vanjili twumvise uyu munsi ifite ikintu gikomeye ishaka kutwigisha. Mu rwego rwo gusobanukirwa neza ubutumwa bwayo, reka tugerageze kuyisesengura mu ntambwe enye zikurikira.
Intambwe ya mbere :
Yezu atangira atubwira ati : Ushaka kunkurikira agomba guhara ababyeyi, abavandimwe, urubyaro, uwo mwashakanye… Nanone Yezu asozereza kuri icyo gitekerezo cy’uko ushaka kuba umwigishwa we agomba guhara byose.
Aha rero umuntu yakwibaza niba Yezu ashaka kuvuguruza Ibyanditswe. Urugero ni nk’aho itegeko rya kane mu y’Imana ridutegeka kumvira ababyeyi : Yezu se yaba ashaka kuvuga ko ubucuti n’imibanire myiza mu muryango ntacyo bimaze, ko tugomba kubikuba na zero ?
Igisubizo ni OYA.
Intambwe ya kabiri :
Yezu aducira imigani migufi itwibutsa ko ari ngombwa kubanza gukora IMIBARE neza mbere yo gutangiza igikorwa cy’ingirakamaro. Ushaka kubaka inzu agomba kubanza kubara niba afite ibizayuzuza. Naho umwami ushaka kugaba igitero cya gisirikari ku wundi mwami agomba kubanza kubara niba afite ingabo zihagije zizatsinda urugamba.
Gukora bene iyi mibare ni ibintu byiza kandi byumvikana. Iyi mibare kandi twese tugerageza kuyikora mu buzima bwa buri munsi. Iyo wanze kuyikora cyangwa ukayikora nabi, ingaruka zihita zikugeraho : ubura icyo kurya cyangwa ukabura icyo wishyura za « factures », amabarwa akwishyuza akaba menshi….
Intambwe ya gatatu : Ikibazo nyamukuru
Izi nkuru zombi za Yezu zo mu ntambwe ya kabiri zihurira he na kiriya gitekerezo atangiriraho kandi akanagisozerezaho ngo ushaka kuba umwigishwa we by’ukuri agomba gusiga abantu n’imitungo imufitiye akamaro kuri iyi si ? Aho uwafata icyemezo cyo kwitandukanya n’umuryango we n’imitungo ye, we yaba yakoze imibare mizima ?
Intambwe ya kane : Igisubizo
Icyo iyi Vanjiri ishaka kutwigisha ni uko kubanza gukora IMIBARE (faire ses comptes) ari byiza mbere yo kugira icyo ukora gihambaye. Koko rero ushaka kugaba igitero abara ingabo ze n’iz’uwo bahanganye (évaluation du rapport de force) ; ushaka kubaka nawe arabara akagereranya ibikenewe n’ubushobozi bwe (faire ses comptes).
Ushaka gukurikira Yezu na we agomba kubanza kubara. Gusa rero IMIBARE ye ntiteye nk’iya bariya babiri ba mbere. (Il ne faut pas se tromper de comptes) . Uwiyemeje kuba umwigishwa wa Yezu we agomba kwemera ko atazacungira ku ngufu ze bwite (abasilikari, amafaranga, amaboko y’umuryango) ; agomba kwemera ko umubano afitanye n’abo mu muryango we uramutse ushaka kumubera inzitizi yawuzibukira, akibanira n’abo bareba mu cyerekezo kimwe. Agomba kwiyemeza ko imitungo(amafaranga) iramutse ishaka kumubera inzitizi yayizibukira akiberaho gikene.
Ni ukuri kw’impamo : Umuhamagaro uwo ariwo wose ugira IMIBARE (logique) yawo. Ni byiza rero kubanza kwicara ugatekereza bihagije, ukumenya imibare y’ubuzima wiyemeje. Imibare y’ubuzima bw’Uwiyemeje kubaho nk’Uwiyeguriye Imana itandukanye n’imikorere y’Umucuruzi wiyemeje kurunda imari(Businessman). Imibare y’umuturage usanzwe ucunga inyungu z’urugo rwe rwonyine itandukanye cyane n’imibare y’Umunyapolitiki wo muri Afurika wiyemeje gusheta amagara ye mu guharanira INYUNGU RUSANGE, ari nabyo bikunze kudasigana no gukenesha urugo rwe, gushyira abe mu kaga nawe atiretse. Ntawe ugera ku ntsinzi ikomeye atabanje kugira icyo yigomwa gifite agaciro.
III. ISOMO KU BANYARWANDA BO MURI IKI GIHE
Nyuma yo kuzirikana iri somo ndabona ryaha Abanyarwanda amasomo menshi ariko ndibanda kuri abiri gusa, buri wese yishakire andi.
(1) Muri ibi bihe mu Rwanda harangwa ubutegetsi bw’igitugu kibangamiye uburenganzira n’ubwisanzure bw’abenegihugu, IMIBARE y’abiyemeje guhangana nabwo ikunze kwihisha benshi. Impamvu ni uko idashobora guhura n’iy’abantu bishakira amahoro n’ubutunzi bw’ingo zabo zonyine. Bene aba ngo ntibashobora kwiyumvisha impamvu umunyapolitiki yakwishora muri kiriya kibuga ashobora gufungirwamo cyangwa kwicirwamo, aramutse ahagurutse atitwaje ingabo zo kumurinda no gutsemba abanzi be ! Babyumva bate se nyine kandi IMIBARE idahuye ! Aho bamwe babona ukugirirwanabi n’ukwicwa GUSA, hari abahabona n’IBISUBIZO bishoboka. Ibyo utumva neza si ukuvuga ko bitabaho, niyo mpamvu twakagombye kwitonda mbere yo guca imanza. Iki kibazo cyo kudahuza imibare nicyo gikunze gusenya ingo z’abanyapolitiki batari bake, kuko no mu muryango abashakanye bashobora kudahuza imibare.
Icyakora uko nabibonye, ntawe ushobora gukora politiki mu Rwanda atiyemeje guhara se na nyina, urugo, urubyaro …… Ibi simbivugiye kugira uwo nca intege !
(2) Muri iyi minsi hadutse itangazamakuru ryibanda ku kwicengeza mu buzima bwite bwa Perezida Kagame hagamijwe kumuteranya n’uwo bashakanye no kubiba intugunda mu mitima y’abana be. Reka tujye dutandukanya ibintu. N’iyo haba hari byinshi kandi bikomeye tunenga Leta ya Perezida Kagame, ntawe ufite uburenganzira bwo kuvogera ubuzima bwe bwite, hagamijwe kumusebya no kwandarika umuryango we. Inkuru zimaze iminsi zivugwa ku muryango we zikwiye kwamaganwa n’abantu bose bashyira mu gaciro. Ibitangazamakuru bisa n’ibyigize « specialistes » mu gusebya umuryango w’umukuru w’igihugu bikwiye gushaka ikindi bikora, abanyarwanda barambiwe bene izo « ngirwa-politiki » zitwikiriye icengezamazimwe rikabije kandi risenya. Icyo Abanyarwanda bakeneye ni ukubona urubuga rwo kujya impaka hagatangwa ibitekerezo byubaka (DEBAT constructif) ntabwo ari amazimwe yuzuye isebanya.
Ubuzima bwite (vie privée) bwa Perezida wa Repubulika nabwo ni ntavogerwa. We ubwe, uwo bashakanye ndetse n’abana be bagomba kurengerwa n’amategeko ariko kandi, kubera n’intebe isumba izindi bicayeho muri iki gihe,bakagombye kugirirwa akabanga n’abaturage b’igihugu. Gusa muri iyi minsi birakabije. Niba hariho abanzi bihariye ba Perezida Kagame kubera ko haba hari ibyo bapfa rubanda itazi, ntibakwiye gukomeza kudushora mu mazimwe atwibagiza guharanira inyungu nyakuri z’igihugu cyacu.
Ubutegetsi bushobora KUNENGWA ariko KUBUSEBYA byo ntacyo bimaze.
Ndahamagarira Abanyapolitiki cyane cyane abo muri Opozisiyo kwikebuka no guhaguruka tugasobanurira rubanda uko gukora politiki no kwigaragura mu mazimwe agamije gusebanya ari ibintu bibiri bitandukanye kandi ko « kwandagaza no gusebya umukuru w’igihugu n’umuryango we » bishobora kugira ingaruka mbi nyinshi ku mibereho y’igihugu cyacu.
Ndahamagarira ibitangazamakuru bikwirakwiza inkuru zigamije « gusebanya » ko bidakora umurimo wo kubaka, ko ahubwo byongera umwijima ku mwijima. Ni ikosa rikomeye.
Nifurije umuryango wa Perezida wa Repubulika icyumweru cyiza. Uko byamera kose uriya muryango ufite inshingano ikomeye yo kuyobora igihugu cyacu muri iki gihe dukwiye kuwifuriza no kuwusabira amahoro aturuka ku Mana kugira ngo ayo mahoro ashobore kugera no ku baturage bose b’u Rwanda.
DUSENGE :
Bikiramariya Nyirimpuhwe,
Wibuke ko ntawigeze kumva
Ko washubije inyuma uguhungiyeho
Agutakambira ngo umurengere umusabire
Nicyo gituma nkwizera
Ndakugana nkuganyira ngo umpagarareho ko ndi umunyabyaha
Mubyeyi w’Umukiza ntiwirengagize ibyo nkubwira
Ubyumve ubyiteho,
AMINA.
Uwanyu Padiri Thomas NAHIMANA.


text:
Thursday, December 4, 2014
Uko Kagame yarwanyije, anica bamwe mu bashakaga guhagarika itsembabwoko ry'abatutsi
"Ku rupapuro rwa 459 rw'igitabo cye (J'ai serrĂ© la main du diable), Jenerali Dallaire aragira ati : «Mu yindi minsi ine, Abanyamerika bagendaga bungikanya inzitizi. Abongereza bo babafashaga bucece. Abafaransa bari bashyigikiye MINUAR 2 ariko bakagira ibyo basaba. Naho ibihugu bidafite aho bibogamiye byari birakajwe n'uko ibintu byatindaga ku buryo bukabije. FPR yakoze itangazo iryandikira Akanama k'Umuryango w'Abibumbye gashinzwe amahoro ku isi ryasaga n'iriturwanya ku mugaragaro. Abavugizi bayo bemezaga ko MINUAR yo mu rwego rwa kabiri yaje itinze cyane ku buryo itashoboraga guhagarika ubwicanyi, byongeye ngo yashoboraga kubangamira uguhirimbana kwa FPR ishaka ubutegetsi. Mu by'ukuri, ntabwo byari byagatinze, kubera ko ubwicanyi bwakomeje mu byumweru byakurikiye. Iyo ngira icyo nkeka, nari gushaka ihuriro ryari hagati y'uruhare rw'Abanyamerika na FPR mu kuburizamo no kwanga MINUAR 2 yari kuba ifite imbaraga nyinshi. Mbere y'isubukurwa ry'imirwano, twashoboye kubona ushinze ibibazo bya gisirikari muri ambasade y'abanyamerika ajya ku Murindi kenshi. Byongeye, muri Amerika ya ruguru hari impunzi nyinshi z'Abatutsi zari zishyigikiye FPR. Muri icyo gihe, buri munsi waherekezwaga n'urupfu rw'imbaga y'abantu muri Afurika yo hagati.» Nta wagira icyo arenzaho!
Ntibisaba kuba inzobere kugira ngo umuntu asobanukirwe icyo uwahoze ari umugaba wa MINUAR yashatse kuvuga. FPR na guverinoma y'Amerika bakoze ibishoboka byose kugira ngo hatagira ukura ababyeyi bacu mu nzara z'abicanyi. Bakomeje kungikanya «inzitizi» mu Muryango w'Abibumbye babuza iyoherezwa ry'ingabo mpuzamahanga zishinzwe guhagarika itsembabwoko, umugambi ari ugufasha Paul Kagame «kugera ku butegetsi». Kuba Jenerali Dallaire «ataragize icyo akeka» muri 1994, ni uko ibintu byahindagurikaga vuba kandi bigaherekezwa n'ikinyoma gihambaye ku buryo atabonye umwanya wo gushishoza ngo abone ukuri. Nyuma y'imyaka icumi, yandikira igitabo cye mu mutuzo ku ivuko muri Kanada, uwo mujenerali ugeze mu zabukuru nibwo yasobanukiwe.
«Igihangange» (uwo ni Bernard Kouchner uvuga) Jenerali Dallaire yaba se na we ari umuntu upfobya itsembabwoko cyangwa ari umubeshyi wo kugendera kure?
Icyampa Bernard Kouchner akongera agasoma yitonze igitabo cy'umugaba wa MINUAR kugira ngo arusheho kumenya ukuri kwa Paul Kagame! Nta muntu utibeshya, ariko kwihambira ku kinyoma ubizi kandi ubishaka ni ubuyobe!
Jenerali Dallaire ntiyigeze agirira Paul Kagame urwango. Ahubwo yaramukundaga. Ubuhamya bwe kuri we bwagombaga gutuma Bernard Kouchner yongera gusuzuma ubucuti yigamba ko afitanye n'umukuru w'igihugu cy'u Rwanda wagize uruhare rudakemangwa mu itsembabwoko ryibasiye Abatutsi. Ni ngombwa ko ibintu bisobanuka: ubugome bwa Paul Kagame ntabwo busonera na gato abicanyi barimbuye imbaga y'Abatutsi n'Abahutu batavugaga rumwe n'ubutegetsi. Bagomba kuryozwa ubwicanyi bakoze. Ariko Paul Kagame agomba kubarwaho ubwicanyi yakoze abishaka cyangwa yateje cyangwa yakoze we ubwe. Kubivuga ku mugaragara si ugupfobya itsembabwoko!
Ubuhamya bwa Jenerali Dallaire bwunganiwe n'ubwa benshi mu bahoze mu muryango wa FPR. Nkuko abo banyamuryango babitangaje, mu ngamba zawo z'ibanga, umuryango wabo wagombaga, guteza ubwicanyi mu Batutsi mu rwego rwo gusebya ubutegetsi bw'Abahutu hanyuma bakagira ubwo bwicanyi urwitazo rwo kubura imirwano kugira ngo basubirane ubutegetsi batakaje muri 1959. Imyitwarire ya FPR mu itsembabwoko yashimangiye iki gitekerezo. Uwo muryango wamaganye ibyifuzo byose bw'Umuryango w'Abibumbye cyangwa ibindi bihugu by'i Buraya byo guhagarika ubwicanyi. Wageze n'aho uteza ubwega uvuga ko uzahangana n'ingabo z'amahanga zizagerageza guhagarika itsembabwoko. Ndibuka iterabwoba ryashyizwe k'u Bufaransa igihe bwoherezaga ingabo mu rwego bwise Opération Turquoise.
Ibyo ari byo byose, imigambi ya FPR ntiyigeze iba iyo kurinda Abatutsi bo mu gihugu. Ahubwo bashakaga kubaroha. Ndetse n'Abatutsi barokotse ubwabo ntibigeze babyibeshyaho. Reka duhe ijambo umwe mu bazwi cyane muri bo, Yohani Petero Mugabe, wahoze ari umusirikari ukomeye mu nzego z'iperereza rya FPR. Ni we Mututsi wa mbere wamaganye ku mugaragaro uruhare rw'ishyaka rye FPR muri itsembabwoko yo muri 1994. Mu buhamya bwe ku rupfu rwa Perezida Habyarimana, ku itariki ya 25 Mata 2000, Yohani Petero Mugabe yanditse ibikurikira: «Icyemezo cya Kagame cyo guhanura indege ya Habyarimana cyabaye intandaro y'ishyano ritigeze ribaho mu mateka y'Abanyarwanda kandi Kagame yabikoranye umutimanama we wose. Inyota y'ubutegetsi yabaye impamvu y'itsembwa ry'imiryango yacu.» Yohani Petero Mugabe yakomeje agira ati: «Abatazi ukuri basingiza Kagame nk'umutabazi; ariko iminsi yagaragaje ko ari we ntandaro y'amakuba yacu. Yari yarahungishije imiryango mike y'abamuhaga akayabo k'amafaranga, naho ababyeyi bacu bo mu rwego ruciriritse abaterereza Interahamwe.»
Iki gitekerezo kigaragajwe n'umusirikari wo mu rwego rwo hejuru mu iperereza wari hafi Jenerali Kagame muri 1994 gisangiwe na benshi mu Batutsi bo mu gihugu bacitse ku icumu bahamya uruhare bwite rwa Paul Kagame mu bwicanyi."
Byakuwe muri TRIBUNE FRANCO-RWANDAISE
Subscribe to: Post Comments (Atom)


text:
Kirehe- Minisiteri y’umuryango w’ibugu bya Afurika y’iburasirazuba yasobanuye ibyiza byo kujya muri uyu muryango
Kuri uyu wa 05 Kamena 2012 intumwa za Ministeri y’umuryango w’ibihugu by’Afurika y’Iburasirazuba (MINEAC) zagiriye uruzinduko mu karere ka Kirehe aho zaganiriye na bamwe mu bakozi ku byiza by’ uko u Rwanda ruri mu muryango w’ibihugu by’Afurika y’iburasirazuba.
Umuyobozi w’akarere ka Kirehe Murayire Protais yabwiye abari bitabiriye inama ko kuva u Rwanda rwajya mu muryango w’ibihugu bya Afurika y’iburasirazuba, akarere ka Kirehe kabyungukiyemo kuko gahunda yo guhahirana yiyongereye, akaba yatanze urugero rw’isoko rihererereye mu murenge wa Gahara riremwa n’abarundi n’abanya Kirehe.  Mu rwego rwo gutsura imibanire, umuyobozi w’akarere yavuze ko akarere ka Kirehe gafatanyije n’intara ya Ngara na Karagwe zo mu gihugu cya Tanzaniya bashyize umukono ku masezerano y’ubufatanye.
Madame Mukayiranga Aneti ni umukozi muri MINEAC yavuze ko Minisiteri yifuza ko inzego zose (ubuhinzi, ubworozi, ibikorwaremezo, ibikorwa by’ikoranabuhanga n’itumanaho,uburezi,…) byagaragaramo ibikorwa bya MINEAC kugirango hamenyekane ingaruka uwo muryango wagize ku baturage.
Abari mu nama bavuze ko bagiye kongera no kunoza umusaruro cyane cyane uw’ibigori bashyiraho inganda zibitunganya hakaba hari na gahunda yo kwigisha abaturage ibikubiye mu masezerano y’umuryango w’ibihugu bya afurika y’iburasirazuba babinyujije mu manama atandukanye no mu bitangazamakuru.


text:
Kwibumbira mu matsinda yo kuzigama no kugurizanya byabahinduriye imibereho
Abatuye mu Murenge wa Mushubati mu Karere ka Rutsiro bavuga ko bahinduye imibereho yabo babikesha kujya mu matsinda yo kuzigama no kugurizanya.
Kuri uyu wa kane tariki 18 Kanama 2016, bamuritse ibikorwa bakora birimo imyaka beza n’ibikoresho birimo imyenda, bavuga ko byahinduye ubuzima bwabo mu bijyanye n’ubukungu, nk’uko umwe muri bo Nyirahabimana Gorette yabitangaje.
Yaagize ati “Nagiye mu itsinda twizigamira 1000Frw buri cyumweru. Ubwo naguzemo imyanya itanu nyuma naje kuguza ibihumbi 150Frw ngura inkoko 15 zirabyara ziza kwiyongera.
Ubu mfite inkoko 150 ku buryo ku kwezi mbona amafaanga ibihumbi 100Frw, nyakuye mu magi kandi ayo mafaranga antungira urugo mfatanyije n’umugabo.”
Avuga ko uretse kwinjiza amafaranga umusaruro ugera no ku bana mu rugo. Ati “Ubu abana barya amagi nta kibazo rwose kandi ntangira igihe mitiweli, ndiyambika umwenda nshaka kandi nabashije no kugura inka mbikesha ayo magi y’inkoko navanye mu matsinda.”
Nzasanga Janviere uba mu itsinda ryitwa “Curuza utere imbere”, nawe avuga ko bakora ibitenge bisize amarangi bakabigurisha kandi bikabona isoko, ku buryo ayo bungutse bayagurisza abanyamuryango nabo bakikenura.
Ati “Abandi bayarihira abana mu ishuri. Nk’ubu ku giti cyanjye nagujije amafaranga ibihumbi 500Frw nyashingamo butiki kandi iranyungukira nkifite n’imigabane mu itsinda.”
Uwizera Jacqueline umuyobozi ushinzwe irangamimerere mu Murenge wa Mushubati, yemeza ko ubuzima bw’abibumbiye mu matsinda bwahindutse.
Ati “Amatsinda yabafashije. Nk’urugero abari mu itsinda ntibabura mitiweli kuko yanaguza, aborora nabo bibaha umusaruro kuko borora bakagura imirima mbese birabafasha cyane.”
Mwiseneza Fidele, intumwa y’akarere, yasabye abo baturage gukorana n’ibigo by’imari babibitsamo ayo mafaranga, kuko ngo bagurizwa bakongera ubushobozi bw’amatsinda yabo.
Ku bufatanye bw’umurenge n’umushinga World Vision uhakorera, batangije aya amatsinda mu 2014 hatangizwa 155 ariko muri 2016 hamaze kugera 305.
Ayo matsinda akora ibikorwa bitandukanye birimo ubuhnzi, ubworozi, ubucuruzi n’ubukorikori. Bavuga ko bamaze kwizigamira arenga miliyoni 40Frw.
Dukurikire ukanda kuri Like
Ibitekerezo ( 1 )
Birashimishije kandi nibyo kwigirwaho. bibere natwe abandi urugero. union fait LA force.


text:
Impanuka y’ubwato yahitanye babiri
Abantu icyenda bo mu murenge wa Rusarabuye mu karere ka Burera bakoze impanuka y’ubwato babiri muri bo barapfa.
Iyi mpanuka yabereye mu kiyaga cya Burera, ku mugoroba wo ku wa 05 Nzeli 2016, ubwo aba baturage bari bavuye mu murenge wa Butaro batashye mu murenge wa Rusarabuye; nkuko bitangazwa n’umunyamabanga nshingwa bikorwa w’Umurenge wa Rusarabuye, Nsabimana Fabrice.
Agira ati “Twaraye tugize ibyago by’abaturage. Bari icyenda, bari mu bwato. Mu gihe bari bageze hafi y’umwaro ubwato bugira ikibazo, barindwi bavamo ari bazima hanyuma hagwamo umugore wari uhetse umwana w’amezi atanu”.
Iyo mpanuka ngo yatewe nuko ubwo bwato bw’ingashya bwari butwaye ibintu n’abantu barenze ubushobozi bwabwo kuburyo bwageze hagati bukaremererwa.
Umuvugizi wa Polisi akaba n’umugenzacyaha mu Ntara y’Amajyaruguru IP Gasasira Innocent, yabwiye Kigali Today ko bagishakisha umurambo w’umugore.
Bitewe nuko mu kiyaga cya Burera ari harehare ngo bategereje ko umurambo wa nyakwigendera uzamuka.
Uretse umugabo umwe wari muri ubwo bwato bwakoze impanuka, abandi bose bari abagore. Bakaba bahise bataha uretse umwe wagaragaje ihungabana, akajyanwa kwa muganga ubu akaba ameze neza.
Abaturage bakoresha ikiyaga cya Burera barasabwa gukoresha ubwato bwa moteri kandi bakanibuka kwambara ama-jilet yabugenewe (umwambaro utuma batarohama) kuko abari muri ubwo bwato bwato bwarihamye ntayo bari bambaye.
Abaturage batuye mu mirenge ikije ikiyaga cya Burera bagikoresha kenshi bajya mu mirimo itandukanye.
Dukurikire ukanda kuri Like
Ibitekerezo ( 3 )
yoo umuryango wuwo muma ukomeze kwiha ngana
Twihanganishije imiryango, inshuti, n’abavandimwe ba ba nyakwigendera.Ndagira inama abakora ubwikorezi bwo mu mazi gukoresha ubwato bujyanye n’igihe, ni ukuvuga bukoresha moteri,kandi ntibarenze igipimo cy’ibigomba kubupakirwamo.
Twihanganishije imiryango yababuze ababo, nonese ko muri icyo kiyaga habamo Marine forces ntibashobora gufasha abaturage kubona imirambo y’ ababo?


text:
Mu isanzure isi n’indi mibumbe igaragiye izuba ihora mu rugendo rwo kuzenguruka izuba, gusa nkuko abahanga bamwe bagenda babitangaza isi ishibira kuza gongana n’ikibuye cyo mu isanzure bakunze kwita mu rurimi rw’amahanga (Asteroid).
ingaruka yamabuye ahanuka mu isanzure yikubita kwisi igaragazwa na (science) igaragaza ko mu gihe runaka ibyo bibuye bizahanuka bikikubita kuri uyu mubumbe utuwe na miriyari zirenga 7 (7,000,000,000) zabantu. ni mu gihe ikibuye giheruka kwikubita kwisi kivuye mu isanzure hashize imyaka irenga miriyoni 65 byazanye iturika ridasanzwe mu kirere bigahisha ureurmuri rw’izuba bivugwako arinabyo byateye izimira by’ibinyabuzima bitandukanye harimo n’inyamanswa za Dinosaur.
ikibuye icyo aricyo cyose cyahanuka kwisi kikitura kwisi cyatuma haba ibintu bidasanzwe kuko cyazana iturika rikomeye cyane twafata nkurugero ku kibuye cyitwa 1997XF11 biteganije ko mizanyura hafi cyane ku isi mu mwaka wa 2028 kizaba gifite umuvuduko ungana ibirometero 30,000 ku isaha (30,000 mph) uwo muvuduko ungana utyo ukaba ungana nuwa bombe bikaba bishoboka cyane ko ikibuye cyahanuka kiri kuruwo muvuduko cyatwara ubuzima bwabantu bose batuye ino si.


text:
Kwigwizaho imitungo,ni bimwe mu bikorwa abahanzi bakunze guhurizaho.Aha twatanga urugero r’umusore w’umutanzania kuri ubu wamaze kugaragaza indi nzu yibitseho yiyongera ku zindi 28 yari asanganywe.
Kwigwizaho imitungo,ni bimwe mu bikorwa abahanzi bakunze guhurizaho.Aha twatanga urugero r’umusore w’umutanzania kuri ubu wamaze kugaragaza indi nzu yibitseho yiyongera ku zindi 28 yari asanganywe.
- Indi nzu Diamond yamaze kwibikaho
Umuririmbyi Diamond Platnmuz wo mu gihugu cya Tanzaniya washakanye na Zari The Lady Boss, akomeje kwiyubaka mu buryo bwose aho kugeza ubu ageze ku nzu ya 29 harimo imwe yaguze miliyari y’amashilingi acyesha muzika yiyeguriye.
Mu kiganiro aherutse kugirana na K24 TV yahamije ko agiye gushinga radiyo na televiziyo azita Wasafi FM na Wasafi TV.Nyuma yaho yahise atangira kwerekana amafoto n’amashusho y’inzu ibyo bitangazamakuru bizakoreramo abinyujije ku mbuga nkoranyambaga akoresha.
Dalali wagiye umufasha bikomeye mu gushaka ibibanza n’amazu yo kugura, yabwiye AyoTV ko uyu muhanzi agejeje inzu 29 kandi ko zose zimwanditseho.Avuga ko iyi nzu ya 29 ariyo agiye gushyiramo ibitangazamakuru bye nk’umushinga yiyemeje kuva cyera.
Akomeza avuga ko abantu benshi bajya bacyeka ko ibyo uyu muhanzi yerekana ku mbuga nkoranyambaga atari ukuri nyamara ngo imitungo ye ntakunze kuyihisha kandi byose biva mu maboko ye.
Mu minsi ishize nibwo Diamond yujuje indi nzu azajya abanamo na Zari ifite agaciro kagera kuri miliyoni 400 z’amashilingi ya Tanzaniya ni ukuvuga hafi miliyoni 150 z’amanyarwanda.
Uyu muhanzi aherutse gutangaza ko yifuza kuzaraga imitungo ye yose, umwana w’umukobwa we witwa Tiffah Dangote, aho yavuze ko bana bose bafite uko ari batatu yifuza ko uwo azaha imitungo ye ngo ayiteho ari uriya mukobwa witwa Tiffah Dangote yabyaranye na Zari.Yagize ati:” icyo nifuza ko umukobwa wanjye (Tifa) yazakora nakura, ni ukugenga ibikorwa byanjye."
Ibitekerezo
ntamuntu wakwitwa umwanzi w''Imana kandi Imana ariyo yamuremye , ahubwo abantu banze kwemera amagambo y''Imana baba ari abana b''ibirara ariko tabwo ari abanzi b''Imana .. Imana ni inyembaraga , inyamahoro , inyembabazi yo ntikeneye kwita abantu abanzi bayo , icyakora barayisuzugura ariko ntibahinduka abanzi bayo kuko ihora ibategeye amaboko . naho upfuye aba apfuye ntamigabo n''imagambi agira , inyo ziramurya agafumbira imirima ikera neza , abazagira amahirwwe yo kuzukira kubona Imana ni abo yabiteguriye , kuko Byose niyo ibigena kuko ariyo iyobya intekerezo zacu , kandi niyo ihamagara amazi akava imuhengeri , niyo ituma ibishwi n''ibkona bibaho ntiyananairwa kuduhindura bbeza twese , uko umutima w''umuntu umushuka ninako ibyo Imana ishaka ko biba ariko bigenda iyobora cyangwa ikayobya imitima yacu bitewe n''icyo ishaka kudukoresha. Kanda hano umusubize
DIAMOND arakora cyane kandi ni umuhanga mu ndirimbo.Kuba akize ni byiza.Ariko tujye twibuka ko UBUKIRE (richess) atari bwo butuma twishima.Ndetse akenshi butuma duhangayika.Niyo mpamvu umwami Solomon wo muli Israel,nubwo yali akize cyane,yitegereje ubutunzi bwe,noneho atekereje ko byose azapfa akabisiga,aravuga ati:Byose ni ubusa!!Namwe mujye mutekereza ukuntu tumara igihe gito cyane tugapfa.Nubwo abanyamadini bahimbye ko iyo dupfuye tuba "twitabye imana",ntabwo ariko Bible ivuga.Dore ingero:Muli Umubwiriza 9:5,havuga ko iyo dupfuye tuba tutumva.Ntabwo wakitaba imana kandi utumva.Igihe ADAMU yakoze icyaha,imana yamubwiye ko azapfa akajya mu gitaka (Intangiriro 3:19).Ntabwo yamubwiye ngo "nupfa uzanyitaba".Urundi rugero,igihe babwiraga Yakobo ko umuhungu we Joseph yapfuye,yavuze ko napfa azamusanga mu gitaka (Intangiriro 37:34).Ntabwo yavuze ko azamusanga mu ijuru nkuko abakuru b'amadini bigisha.YESU yavuze ko ikizere kiba gisigaye ku bantu bapfuye ari "kuzuka ku munsi w'imperuka",ariko ku bantu bumvira imana gusa.Byisomere muli Yohana 6:40.Abapfa biberaga mu byisi gusa,ntibite ku mana,ntabwo bazazuka,kuko imana ibafata nk'abanzi bayo (Yakobo 4:4). Kanda hano umusubize


text:
kubabara umugongo ni indwara irimo igaragara cyane mu bantu b’ingeri zose ariko cyane mu bantu bari hagati y’imyaka 30 na 60,babitewe n’impamvu zitandukanye nyamara murizo inyinshi za kwirindwa nk’uko twabibwiwe na muganga Ntakirutimana Samuel ukora muri serivisi yo kugorora umubiri (Physiotherapy) mu ivuriro rya kaminuza y’u Rwanda ,ishami ry’ishuri rikuru ry’ubuzima (CMHS) akaba yaradusobanuriye kuburyo bwo kwirinda indwara y’umugongo.
Bimwe mu byo wakora ngo wirinde indwara y’umugongo
1. Ku bakoresha mu dasobwa, sibyiza kwandika washyize mudasobwa ku bibero wahetamishije umugongo bigira ingaruka zikomeye ku mugongo.
2. Ni byiza kwicara umugongo ufashe ku ntebe neza kandi ibirenge bifashe ku isima cyangwa hasi umuntu atitendetse.
3. Kunywa amazi menshi bifasha ubwonko gukora neza : Kunywa amazi ni ikintu umuntu wese ashobora kwitaho atagombereye kurwara.
4. Mu gihe uri mu bwogero (douche) budafite amazi aturuka hejuru ni byiza gushaka icyo uterekaho ibase kugira ngo wirinde kunama w’unamuka burikanya kuko byagukururira indwara y’umugongo.
5. Kwirinda kwitabira terefoni hagati y’ugutwi n’urutugu kuko umuntu aba yihengetse .
6.Ku bagore batwite cyangwa ababyaye ni ngombwa kureba umuganga wabigenewe kugira ngo abereke siporo bagomba gukora kugira ngo zikomeze amagufwa yabo.
7.Kwirinda guterura cyangwa kwikorera ibintu biremereye bikurusha ibiro.
8.Gukora imyitozo ngororamubiri byibura inshuro eshatu mu cy’umweru zikaba arizo nkeya ndetse no kwiga imyitozo wakora mu gihe ukoresha mudasobwa igihe kirekire.
Muganga Samuel yatangaje ko indwara y’umugongo ivurwa igakira iyo yivujwe hakiri kare ngo gusa kwirinda biruta kwivuza kuko iyo utahakuye ubumuga utakaza igihe ukanadindira mu iterambere
Ibintu 8 wakora ukirinda kubabara umugongo
Subscribe to: Post Comments (Atom)